
EXCELLENTI  S  S I M  E,  ATQVE  CQN  SVLTI S  S I M  E, 

PATRO  N  E  OPTVMEj 


uoties  fuperiora  tempora  in  memoriam  reuoco, 
eamque  humanitatem  atque  amorem,  quo  me 
a  teneris,  vt  aiunt,  vnguiculis,  talis  tantusquc 
VIR  amplexus  es,  tacitus  mecum  confidero, 
confidero  autem  faepifiime ,  toties  grata  eius 
in  mente  mea  verfatur  recordatio.  Inhaerent  adhuc  animo 
penitus  infixa  illa  vota,  quibus  me  in  Academiam  hanc  Lipfien- 
fem  abeuntem  profequebaris ;  eorumque  obliuifci  non  fiuit 
euentus, qui  iisdem  fatis  bene  refpondit,ita,vt  quamuis  fextus  iam 
agatur  fereque  labatur  annus, ex  quo  hanc  Academiam  Celeber¬ 
rimam  eo  animo  adii,  vt  Arti  Medicae  in  vniuerfum  ftuderem, 
nondum  tamen  de  vale  ipfi  dicendo  cogitem.  Adferuatae 
etiam  cum  cura  faepiusque  legendo  repetitae  nunquam  non 
me  delectant  humanifiimae  litterae ,  quas  hoc  temporis  in- 
tcruallo  ad  me  dedifti.  Summa  autem  cum  voluptate  fu- 
perioris  aeftatis  recordor  ,  qua  cum  TE  ipfe  conueniebam, 
eodem  T  E  adhuc  animo  efle ,  quo  erga  me  femper  fuifti,  non 

A  2  folum 

folum  inueni ,  fed  quoque  tantum  abefie  intellexi,  vt  vel  gra- 
uiffima  TVA  munera,  quae  me  abeunte  fultinebas,  vel  digni¬ 
tates,  quibus  poli:  haec,  optime  meritus ,  ornatus  es ,  aliquid 
de  TVA  in  me  beniuolentia  imminuerint,  vt  potius  magis, 
quam  credi  poifit,  eandem  auxerint.  Quae  fi  omnia  perpen¬ 
do,  quantum  TIBI  debeam intelligo, quomodo  vero  non iu- 
ftas  eas,  fed  aliquo  faltem  modo  T  V I S  beneficiis  refponfuras 
gratias  referam ,  equidem  non  video.  Quas  vero  referre  T I- 
B I  non  licuit,  eas  faltem  publice  agere,  propenfiffimoque 
animo  TIBI  habere,  gratias  conftitui  De  quo  vbi  aliquam¬ 
diu  cogitaueram,  tandem  in  mentem  venit,  non  ingratam 
TIBI  me  rem  fadturum  efie,  fi  de  ferramentis  duobus  Chi¬ 
rurgicis,  a  Bingio  Hafnienii  Chirurgo,  ante  aliquot  annos  in- 
uentis,  aliqua  confcriberem,  eumque  libellum  T  V  O  Celeber¬ 
rimo  nomini  inlcribendo,  tum  pietatis  obferuantiaeque  erga 
T  E  meae  in  vniuerfum  aliquod  documentum  ederem ,  tum 
figillatim  quinquagefima  prima  vice,  iam  redeuntem  Natalem 
diem  T  V  V  M  congratularer 

Neque  vero  haec  ferramenta  parum  idoneum  argumen¬ 
tum  ede  dices,  de  quo  ad  TE  aliqua  perfcribam,  atque  mi¬ 
rari  TE,  cur  non  ex  Medicina,  quam  legalem  vocant,  quae¬ 
que  aTVIS  ftudiis  alieniffima  non  fit,  vel  ex  Botanica,  quam 
TIBI  neque  ignotam,  neque  iniucundam  efie  fciam ,  aliquid 
repetierim.  Atque  ex  hac  certe  fateor  defumere  me  argu¬ 
mentum  aliquod  eo  magis  potuifie,  quo  magis  hanc  Artem  in 
deliciis  habui,  quando  in  ea  HEBENSTREITIO,  Viro 
Magnifico,  praeceptore  vfus  fum,  qui  me,  praeterquam  quod 
lingulas  fere  medendi  artis  partes  edocuit,  plurimis  quoque 
maximisque  me  femper  beneficiis  adfecit.  Neque  non  dubi¬ 
tabam  ab  initio  an  non  Anatomica  quaedarp  exponendo,  fiu- 

diorum 

diorum  meorum  GVNZIO  duce  in  Difiecandi  arte  hafte- 
nus  collocatorum ,  aliquam  TIBI  rationem  redderem.  Cum 
vero  non  tam  mei  quam  T  VI  deberem  rationem  habere,  la¬ 
tius  e  (Te  intellexi,  de  illo  ex  Chirurgia  defumto  argumento  ali¬ 
qua  difputare.  Atque  primum  quidem,  quantum  pretium 
T  V  cunctis  Chirurgices  partibus  in  vniuerfum,  tum  figillatim 
antiquilllmae  illi  obfletriciae  arti  ilatuas ,  probe  noui ,  neque 
TE  adeo  ferramenta  idonea,  line  quibus  conflare  illa  ars  non 
poteft,  negligere,  vel  auerfari  fcio,  vt  fis  hoc  meum  confilium 
non  parum  probaturus,  TVAque  auctoritate  confirmaturus. 
Deinde  quod  de  vfu  horum  ferramentorum  dicendum  fuit, 
tam  parum  a  T  E  alienum  efle  deprehendi,  vt  potius  ad  Iuris- 
prudentiam  Medicam  quam  maxime  pertineat.  Ad  haec 
quamuis  perfpexerim  equidem  Medendi  artem  fine  Chirurgia 
nihil  valere,  vt  faepe  miratus  fim,  cur  ex  Medicis  tam  pauci 
Chirurgicae  Audeant,  praeprimis  tamen  Obfletriciae  artis  amo¬ 
re  teneor,  et  quo  magis  eam  contemni  a  plurimis,  Medicoque 
graui  indignam  haberi  video,  eo  magis  eius  vtilitatem  fummam 
demonftrandam  elfe  exiftimo.  Non  polTum  autem,  quin 
magnopere  mirer  eorum  in  iudicando  temeritatem,  qui  artem 
Obfletriciam,  eiusque  ftudium,  nec  vtile  elfe  cenfent,  nec  ne- 
ceflarium,  falfa  contemtus  fpecie  inducti,  quo  illam  artem  ab 
artis  falutaris  cultoribus  negligi  plerumque  et  mulierculis  co¬ 
lendam  relinqui  vident.  Nae  illos  di£tae  fententiae  fummo- 
pere  paeniteret,  fi  mentis  compotes  in  vterum  matris  redirent, 
et,  iubente  ita  diuino  numine ,  conflictarentur  cum  impedi¬ 
mentis,  quae  infanti  nafcituro  obiici  haud  raro  folent.  Aut 
vehementer  ego  erro,  aut  certillimum  eft,  eos  vna  cum  matre 
abacturos  elfe  infcias  mulierculas ,  faepius  ebrias,  femper  dica¬ 
culas,  arceflituros  contra  virum  ,  artis  Obfletriciae  probe 

gnarum,  in  eaque  exercitatum.  Sed  age,  ferio  cum  iis  aga¬ 
mus.  Nonne  omnium  aegrotorum  cura  ad  Medicos  perti¬ 
net?  Sanaene  videntur  mulieres ,  quae  acerbiffimis  doloribus 
vexatae  partum  edere  non  poliunt?  Non  magis  lanae,  quam  qui 
membro  aliquo  capti  eo  commode  vti  non  poliunt.  Lar¬ 
gior  equidem ,  opus  omnino  non  elTe,  vt  Medici  obiletricum 
vices  omnes  agant,  id  tamen  votis  maxime  expetendum  ede 
exiltimo  ,  vt  vbique  viri  artis  oblletriciae  gnari  praedo  lint, 
qui  mulieres  ignaras  indituant ,  haerentes  expediant,  parien» 
tique ,  li  manu  non  detur ,  ferramentis  idoneis  fuccur- 
rant.  Et  haec  quidem  contra  cos  fudiciant ,  qui  omnem 
artem  Obdetriciam  a  Medico  alienam  ede  cenfent ;  lam  ii 
quoque  paucis  redarguendi ,  qui  vt  vtilem  eam  neceda- 
riamque  ede  non  negent,  curiofe  tamen  et  diligenter  a  Medi¬ 
corum  filiis  excolandam  ede  non  putant.  Iique  et  vterum  et 
angudias  viarum,,  per  quas  partus  trandre  debet,  rimari  de¬ 
dignantur  ,  veriti  fortadis ,  ne  dbi  ab  antiquiorum  errore ,  in¬ 
fantem  fuo  nifu  viam  dbi  ex  vtero  aperire ,  vel  contra  pellen¬ 
tibus  auxiliis  eiici  pode ,  recedendum  dt.  Indignabundi  re- 
iiciunt  ferramenta,  ad  carnidces  eorum  vfum  referentes,  vel  d 
maxime  iisdem  vtendum  ede  concedunt,  necari  vel,  d  iam 
mortui ,  in  fruda  difcerpi  vncis  drrulibusque  indrumentis  in¬ 
fantes  in  vtero  iubent,  quos  faluos  vel  faltem  integros  extrahi 
oportebat.  Neque  ex  eodem  genere  medentium  paucifunt, 
qui  non  contenti  partum  interdcere,  et  matri  vitam  eripiunt, 
dum  parum  eorum  gnari,  quae  vel  iuuare  partum,  vel  impe¬ 
dire  queunt,  arcana  parientibus  propinant,  quorum  vel  haec 
vis  ed,  vt  male  podtum  partum  prorfus  immobilem  reddant, 
vel  d  etiam  nulla  ed,  tamen  efficiunt,  vt  aliis  auxiliis  in  tem¬ 
pore  neglectis,  fuccurri  porro  parienti  non  poffit.  Quidque 

vulgatius  ell:  hoc,  fanguinem  grauidis  quinto  potiflimum  men- 
fe,  altero  tertioque  vix  vnquam  mitti?  quod  vtrumque  fcire 
facile  poterant  fallifltmum  ede ,  modo  partum  perpenderint 
primis  menfibus  parum,  quinto  plurimum  crefcere,  fimguinem- 
que  adeo  non  tam  hoc  quam  illo  tempore  abundare.  Neque 
magis  tueri  fuam  fententiam  poliunt  illi ,  qui  variolas  fanari 
polle  in  grauida,  nili  abortum  procurauerit  medicus ,  negant, 
de  mortis  periculo,  quod  grauidaetum  lubeundum eft,  parum 
folliciti.  Hi  adeo  funt,  qui  non  fua  modo  infcitia  magnam 
aegrotis  calamitatem  adferunt ,  fed  qui  diligentiori- 
bus  etiam  in  arte  Medica  perdifcenda  maximam  molelliam 
creant,  facileque  calumniando  imperitis  perfuadent,  ambages 
quaerere ,  immo  tempus  plane  perdere,  eos,  qui  in  corporis 
humani  Eructuram,  mufculorum  nexum,  venarum  arteriarum¬ 
que  flexus,  ollium  compagem,  alia  id  genus ,  curiofius  inqui¬ 
rere  fatagunt.  Qua  quidem  in  re,  quantum  TV  AV  VN- 
CVLE  CARISSIME,  quamuis  a  re  Medica  alienus, 
faperes  hosque  fciolos  fcientia  fuperares  praeclare  oltendilti, 
cum  non  folurn  fermones  meos  de  Anatomia  penitius  perfpi- 
cienda,  arteque  Obftetricia  callenda  libenter  audiuilli ,  fed  ra¬ 
tionem  etiam  lludiorum  a  me  initam  probafti ,  meque  adeo 
ad  percurrendum  flrenue,  quod  femelingreflus  fum  Medicinae 
Eadium  erexifti,  incitafli,  Quod  vt  et  in  pofterum  facias, 
omni,  qua  poflum, animi contentioneT E  rogo  atque obteftor. 

Faciam  vero ,  inquies ,  fl  tu  modo  ab  aeftu,  quo  in  me- 
dicaftros,  quos  nominas,  inueheris ,  aliquantum  remiferis,  mi- 
hique  adprobaueris ,  forficem  forcipemque  a  te  defcribenda 
ferramenta  ad  Iurisprudentiam  aliquo  modo  pertinere.  Fa¬ 
teor,  VIR  AMPLISSIME,  nimis  me  abreptum  fuifle 
odio,  illorum  hominum ,  nimis  me  amori  in  artem  Qbftetri- 
.  '  ciam 

ciam  mdulfiffe ,  fed  dabis  mihi  etiam  hanc  veniam,  vt  vlcifci 
verbis  graues  eorum  calumnias ,  maximasque  generi  humano 
illatas  noxas  liceat.  Nunc  vero,  quae  forfici  forcipique  Bin- 
giano  cum  Iurisprudentia  intereedat  coniunftio,  accipe.  Coe¬ 
pit  iam  fuperiori  faeculo  in  Medicina  legali  fiue  forenfi 
quaeftio  agitari,  an  maturus  et  viuus  partus ,  qui  vel  propter 
capitis  magnitudinem  excedentem,  vel  propterviarum  in  matre 
angultias,  cet.  edi  non  potell,  feruandae  matris  caulfa  occiden¬ 
dus  fit,  aut  an  exfpcctari  ad  minimum  debeat,  donec  vitam  in 
matris  aluo  amiferit,  quo  polfit  tum  vncis  aut  aliis  inftrumen- 
tis  laedentibus  protrahi?  *)  Atque  inter  difficilis  partus  ca- 
fus  non  infrequens  is  efl,  in  quo  partus  ita  praeceps  in  caput 
datus  efl,  vt  manus  auxilio  vti  non  liceat.  Quare  videtur 
vtique  mors  partus  in  vtero  haerentis  exfpeclanda  ede ,  quo 
ferramenta  tuto  adhiberi  queant,  vel  quia  verendum  efl,  ne 
pariens,  doloribus  nimis  longiusque  vexata  ipfa  animam  ex- 
fpiret,  ante  quam  mors  infantis  confequeretur ,  ne  mater  par- 
uulusque  ambo  pereant,  hic  matris  feruandae  caufia  occiden¬ 
dus, 

a)  Plures  tum  veterum  tum  recentiorum  ad  has  quaed.  addrmando  re- 
fpondent.  Ita  enim  Riolanus  in  Enchiridio  C.  28.  inquit,  ad  fane 
nimis  dure :  Si  mulier  exegerit  duos  trefue  dies  in  tormentis  partus; 
ii  moribunda  et  exanimis;  li  gangraenae  in  partibus  pudendis findi- 
cia  compareant :  Etiamd  certo  non  condat  de  morre  infantis ,  vnco 
extrahatur,  vt  conferuetur  mater. Praedat  vnum  interire , quam  duos: 
Vita  matris,  praeferenda  infanti.  Non  debet  mater  mori,  vt  faluetur 
infans,  Tertullianus  in  Lib.  de  Anima  Gap.  13.  inquit :  At  quin  et 
in  ipfo  adhuc  vtero  infans  trucidatur  necedaria  crudelitate ,  quum  in 
exitu  obliquatus  denegat  partum,  matricida  qui  moriturus.  Beckerus 
in  Tr.  de  Paidioktonia  inculpata  ad  feruand.  puerperam  Giefk  17  29. 
Deuenter  Obf.  import.  fur  le  Manuel  des  Accouchemens  Part.  II. 
Mauriceau  Tr.  des  Malad.  des  Femmes  Orodes  Tom.I.  Lib.  [I.C.  16. 
p.  293.  van  Hoorne  in  Lib.  qui  infcribitur  Me  £tt)0  £>on  ©Dlt  W0f)l 

©ipljra  unb  §3ua  Cap.  2.  p.  152. 

dus ,  vel  faltem  inftrumcntis  laedentibus  protrahendus  effie. 
Sed  falua  nunc  res  efl.  Nam  forcipe  a  Cl.  Bingio  inucnta 
(funt  enim  et  ab  aliis  praecipue  inuentae  plures )  infans,  quo¬ 
cunque  demum  modo  iit  politus,  line  noxa  educi ,  materque 
cum  infante  feruari  potell  Id  quod  dilucidius  ex  hac  ipfa 
tractatione  patebit. 

Sunt  igitur  ex  difficilis  partus  cauffis  non  paucae,  quae, 
quo  minus  infans  vel  protrahi  manu  viuus  et  integer  polii t, 
efficiunt.  Ad  easque  Auctores  non  male  referunt  vias,  tum 
per  molles ,  tum  vero  praecipue  per  duras  olfeasque  partes 
patentes,  nimis  angultas  b)  peluis  conformationem  malam, 
orificium  vteri  vel  hunc  ipfum  circa  infantem  conltriftum» 
brachium  infantis  ad  fcapulam  vfque  elapfum  ac  tumidum  fa- 
£tum,  infantem  hydropicum  vel  monltrofum,  et  partum  de¬ 
nique  omnem,  fub  quocunque  litu  infantis  malo,  nimis  negle¬ 
ctum.  Sed  has  enarrafie ,  properanti  ad  ipfius  forcipis  de- 
feriptionem ,  fufficiat ,  vnus  faltem ,  isque  frequentiffimus  fere 
cafus  curatius  explicandus  elt,  in  quo  Bingianae  forcipis,  prae- 
fentiffimus  vfus  elt,  quique  Medicis  obftetriciis  caput  incun- 
catum  audit. d)  Finito  enim  grauiditatis  tempore,  fi  bene 

omnia 

b )  Hae  vel  in  ofllbus  peluis ,  vel  in  partibus  externis  pudendis  funt. 
Si  in  his,  non  verae  anguftiae  ,  fed  tales  tantum  relatiue ,  ratione  ni¬ 
mis  magni  capitis  infantis  funt,  fi  in  illis,  vt  plurimum  in  gibberohs 
funt.  Conf.  Chapmans  Improvement  ofMidwifery  Cap.  II.  ' 

c)  Vid.  Deventer  Obf  des  Accouchemens  Chap.  27. qui  de  haere  opti¬ 
me  feripht,  et  totam  rem  fere  ita  exhaufit,  vt  vix  aliquid  addi  pofUt. 

d)  Quod  Galli  dicunt  Ia  Tete  efl  enclavee,  Mauriceau  1.  cit.  Ia  Mottc 
Tr.  complet  des  Accouchem.  L.  III.  C.  XX.  p.  42$.  Germani  ber 

bes  ^inbeS  ijf  eingenageh,  ftecfe  m  ber  ®eburt.  KronauerDKT. 
Med,  Chir.  de  Tumore  Genital.  poft  part.  fang.  p.  12.  vel  t>er§arrefe 
©cOurf/Von  Hoorne  1.  c.  p.  i4>- 

omnia  fuccedunt ,  doloribus  vterinis  idemtidem  corripitur 
puerpera,  iisque  membranae  foetum  et  liquorem  amnii  cin¬ 
gentes,  et  hic  liquor  ipfe  impulfae ,  vteri  orificium  cunei  in 
modum  dilatant,  atque  aperiunt,  ipfaeque  tandem  rumpuntur, 
lit  adeo  aquarum  profluuium,  cumque  iis  vel  partus  totus 
effunditur,  vel  faltem  caput  ita  fubfequitur ,  vt  repetitis  pa- 
rientis  nixibus  foetus  tandem  ipfe  edatur.  Saepius  vero  edu¬ 
lis  aquis  infans  non  fequitur,  fed  per  diem  vnum  vel  alterum 
in  vtero  haeret,  aut  fpafticis  vteri  motibus  tam  lente  impelli¬ 
tur,  vt,  quod  orificio  vteri  inflabat,  caput  in  viis,  per  quas 
tranfire  debebat  partus ,  paene  exfiecatis ,  haereat  aut  matris 
nixibus  nimium  remittentibus,  vel  circa  orificium  vteri  alto  fa¬ 
tis  loco  fubfiftat.  Caput  ergo ,  quod  faepius  vteri  interno 
ore  ambitur, * )  et  inter  peluis  offa  eff  interceptum ,  ab  vtero, 
qui  fe  conftringere  continuo  nititur,  premitur ,  preffiimque  et 
ipfum  nonnunquam  valde  intumefcit,  et  contra  orificium  vteri 
reliquasque  partes  genitales  dilatans,  atque  offibus  adprimens, 
has  quoque  infigniter  intumefcere  facit,  quo  quidem  neceffa- 
rio  efficitur,  vt,  cum  nec  parientis  connixui,  nec  manui,  quae 
prope  caput  ad  pedes  prehendendos  immitti  debebat,  cedat 
cunei  in  modum  infertum,  immobiliter  ibi  haereat/)  Hunc 
vero  internarum  aeque  ac  externarum  partium  tumorem  in- 
tenfifflmus  dolor  confequitur ;  isque  augeri  folet  etiam  hoc 
quod  cum  externae  praecipue  genitales  partes  adeo  interdum 
intumefeant,  vt  praeter  morem  promineant,  vel  lpafficis  con- 
ilriclionibus  adeo  anguftatae  fint,  vt  vix  aliquot  digitos  ad¬ 
mittant. 

e)  Si  cnput  infantis  ab  vteri  orificio  cingitur  Galli  dicunt,  1’enfant  elB 
au  couronnement  Mauriceau  1.  c.  T,  I.  Li b.H.  p.  24,-.  No/lrae  vero 
,  ni«lierc.  35ie  jriemmg  ober  ba£  jhnb  (Tcfit  in  ben  0cl).  cfj, it, 

1 )  Vid.  Mauriceau  1.  c.  p. 

mittant.  Obftetrices  faepius  vi  adhibita  diducere  illas  partes 
et  aperire  vias  nituntur,  quoipfo  non  raro  inflammatio, atque 
immedicabilis  gangraena  arceffitur.  Res  igitur  per  fe  fere 
defperata,  longe  periculofior  fit,  fi  haec  capitis  incuneatio 
cum  malo  infantis  vterique  obliquo  litu  coniunfta  efl,  quod 
nulla  quidem  probatione  eget.  Ex  illis  autem  caudis ,  quae 
in  ipfo  partu  funt,  vtque  caput  incuneatum  dat,  efficiunt,  nul¬ 
la,  fi  infantem  fpecles,  frequentior  et  periculofior  efl,  quam  vel 
totius  infantis,  vel  capitis  forma  iuflo  maior,?)  fi  matrem  vero 
refpexeris,  praua  offium  peluim  confiituentium  figura, !l )  litus¬ 
que  vteri  obliquus:1)  Caput  quidem,  etfi  magnum,  modo  fa¬ 
num  atque  fic  politum  lit,  vt  vertex  orificii  vteri  centro  va- 
ginaeque  axi,  facies  offi  facro ,  occiput  ollibus  pubis  relpon- 
deat,  fpes  equidem  fupereft,  fore  breui,  vt  vehementiffimis 
nixibus,  intenfisque  mufculis  abdominis  et  diaphragmatis, 
fpirituque  a  matre  impulfo,  infans  in  lucem  edi  pollit.  Con¬ 
tra  cum  hydropico,  vel  male  in  vtero  polito  partu  compara¬ 
tum  elt.  Is  enim  vrel  olfeas  vias  prorfus  non  fubintrabit ,  vel 
ii  lubierit,  tranlire  non  poterit.  Nec  minus  ad  capitis  infan¬ 
tis  incuneationem  et  paragompholin  conferunt,  tum  omnia, 
quae  in  matre  funt ,  vitia ,  tumque  ligillatim  vteri  inclinatio, 
faepe  cum  malo  infantis  litu  coniuncta.  Quemcunque  vero 
inclinationis  vteri  modum  ponas,  cum  in  nullo  non  orificium 
vteri  a  vaginae  axi  recedens  vni  ex  ambientibus  ollibus  adpri- 
matur,  vterusfemper,  quando  fe  valide  conllringit,foetumque, 
vt  folet,  fecundum  axin  vteri  verfus  oris  interni  centrum  pro¬ 
pellit,  caput  infantis  vaginae  acute  fentiqntis lateribus,  etipiius 

B  2  oris 

g)  Deventa:  I.  c.  Chap.  34.  p.  199. 

h )  Deventer  Chap.  27. 

i)  Chapmannus  in  Libr.  II.  Deventerus  Chap.  4 6.  et  48. 

oris  interni  margini  adprimet.  Quod  ii  vero,  illae  vtericon- 
ftridliones  tam  vehementes  iint,  vt  caput  infantis  per  orificium 
vteri  aliquantum  apertum  exire  cogant,  id  tamen  non  ita  fiet, 
vt  per  vaginam  tranfeat,  quin  potius  intenfiffimus  tantum  in 
vtero  reliquisque  genitalibus  partibus  dolor,  nouusque  femper 
in  eo  ftimulus  excitabitur,  infantis  autem  et  caput  et  praeci¬ 
pue  collum  continuo  ita  laedentur,  vt  partus  cito  fuffocetur. 
Inter  haec  praeterea  magna  debet  humorum  copia  ad  partes 
genitales  tum  internas  tum  externas  confluere,  easque  inflgni- 
ter  inflare,  vterus  autem  ipfe  valide  conftriclus,  neque ,  vt  re¬ 
pellatur  infans,  pati,  neque  fl  repelli  pateretur,  quo  reciperet 
infantem,  fpatium  habere.  Quod  fi  proinde  et  aliquando 
fieret,  vt  fub  commodo  parturientis  fitu,  vehementiflimisque 
nifibus  caput  quidem  peluim  intraret  paullulum,  k)  tamen  hoc 
nouum  impedimentum  ,  fcilicet  genitalium  partium  praeter 
modum  magna  inflatio  atque  tumor  efficient,  quo  minus  par¬ 
tus  ipfe  expelli  poflit.  Cauffis  adeo  quae  partum  retardant, 
capiteque  in  via  fubfiftentibus,  tuin  vires  parientis  maxime 
propter  dolorem  pereunt,  )  tum  vero  externarum  partium 
tumor  ita  augetur,  vt  immitti  fine  vi  atque  laefionis  periculo 
manus  vel  etiam  digiti  vixpoflint.  Quod  fi  ergo  res  naturae 
committitur,  vt  mulierculae  aditantes  vt  plurimum  ex  igno¬ 
rantia,  et  inde  exorta  pertinacia  faciunt,  nec  cito  a  perito  Me¬ 
dico  Obftetricante  a  ferramentis  auxilium  petitur,  partes  ex¬ 
ternae  tumidiores  facflae  inflammatione  atque  gangraena  cor- 

ripiun- 

k)  Si  in  peluis  cauitate  iam  haeret  infantis  caput,  Galli  dicunt,  Fen- 
fant  eft  au  'pafTage  Mauriceau  Lib.  cit.  p.  245.  Germani  vero’ 
$inb  fd;nei6ef  ein,  et  de  infantis  capite  in  vagina  incarcerato  conf 
de  la  Motte  Obf  120. 

!}  Dionis  Chap.  14,  la  Motte  Obf  246. 

ripiuntur,  m)  ac  breui  poft  mater  cum  infante  certiffime 
perit. 

Quae  fi  velis  omnia  ,VIR  CONSVLTISSIME, 

TEcum  perpendere,  facile  videbis,  hunc  difficillimi  partus 
cafum  ex  capite  infantis  incuneato  orti ,  omne  medicamen¬ 
torum  et  manus  quoque  auxilium  relpuere.  Cum  enim, 
quae  vulgus  medentium  foetum  pellentia  medicamenta  vo¬ 
cant,  non  aliter  agere  debeant  ac  poffint,  quam  vtero  et  iplis 
vitalibus  organis,  iam  maxime  debilibus  lhmulum  inferendo, 
fanguinemque  verfus  vterum  impellendo,  nihil  aliud  efficient, 
quam  vt  pariens  tanto  citius  certiusque  cum  infante  pereat. 
Si  enim  integerrimae  vires  a  natura  intenfae  fuperare  impedi¬ 
menta  ac  vincere  non  potuerunt,  quanto  minus  tractae  omni¬ 
no  vincent  tum,vbi  reliquis  impedimentis  tumor  inflammatio¬ 
que  genitalium  partium  acceffit.  Neque  de  manus  auxilio 
in  hoc  cafu  vano  dubitabis,  modo  ne  digitos  quidem  in  va¬ 
ginam  immitti  polle,  cogitaueris.  n) 

Et  hoc  quidem  iam  olim  ex  obltctriciis  Medicis  non¬ 
nulli  viderunt,  atque  adeo  de  inueniendo  inftrumento  cogita¬ 
runt,  quo  caput,  et  per  hoc  totus  infans  potiet  ex  via  obftru- 
dta  protrahi.  Atque  ex  his  alii  de  extrahendo  tantum  infante 
vel  viuo  vel  mortuo ,  alii  iique  recentiores  de  viuo  faluoque 
educendo  folliciti  fuerunt.  Ex  his  inftrumentis  pleraque  for¬ 
cipis  figuram  habent,  de  vncis  enim  vel  Mauriceau  extractore 
non  dicam,  qualia  inuenerunt  Iacob.  Ryf, 0 )  qui  primus  for¬ 
cipis  inter  veteres  inuentor  effie  videtur ,  quique  proinde  ad 

B  3  aliam 

m )  Mauriceau  1.  c.  p.  29)“. 

n)  Conf.  Ia  Motte  Lib.  cit.  Obf.  120.  138.  Mauriceau  Obf.  29.  94. 

o )  Figura  huius  forcipis  exftat  Lib.  III.  Gynaecior.  p.  367. 

aliam  et  fere  hmiiem  detegendam  occafionem  dedit  Paliyao  t ) 
et  Grego rio.  Q  Has  alii  deinde  vel  tantummodo  emenda¬ 
runt,  vel  plane  nouas  inuenerunt,  quorum  principes  funtCham- 
berlinus , r )  Chapmannus , s )  Giffardus , 1 )  Angli ,  Grego rius 
Filius,  u )  Puideau ,  x)  Iacobus  Mefnard , y )  Levret, z )  Gal¬ 
li,  Schurerus, a)  Friedius,  b)  Germani. 

Quarum  omnium  forcipum  duo  fere  funt  genera ,  al¬ 
terum  earum,  quibus  infans  non  nili  mortuus  educi potell:, 
ipfa  fcilicet  forcipe  peremtus ,  alterum  earum ,  quibus  vinus 
faluufque  extrahitur.  Ad  primum  genus  illae ,  quas  Schu¬ 
rerus,  Puifleau,  atque  Friedius  excogitauerunt,  referendae 
funt,  quippe  quae  ab  interna  et  ea  parte,  qua  caput  infantis 

coni- 

p)  Hiftoria  de  huius  forcipe,  corregione  perfeffionequeexff  inLeureti 
Lib.  qui  infcribitur  Ohf.  fur  les  Caufes  des  Accouchemens  laborieux 
a  'Paris.  747.  p.  gi.  fig.  14.  et  in  Mauriceau  Lib.  cit.  cochleare  alterum 
Palfyni  forcipi  perfimile. 

q)  Fere  talis,  qualem  CI.  Boehmerus  in  Difq.  II.  Comp.  Manningha- 
miano  adnexa,  de  praeii,  et  vfu  forcip.  Angi,  delineandam  curauit. 

r)  Cei.  Med.  Londinenf  de  quo  plura  leguntur  apud  Chapmannum, 
cuiusque  forcipem  defcripfit  Excell.  Boehmerus  in  Lib.  cit. 

$)  In  Lib,  qui  infcribitur ;  Impro vernent  of  Midwifery  et  Taff  V,  of 
the  Medical  Eflays. 

t)  Exftat  in  Libro  :  Cafes  in  Midwifery. 

u)  Vid.  Chapmann  de  different,  forcip.  fpeciebus. 

x)  Huius  forcipem  aeri  incifam  inuenies  in  I.  C.  Voigtii  Diff  de  Cap. 
infant.  abrupto,  Gieff  hab.  743.  fig.  XL 

y )  Aliquot  figuras  apud  eundem  inuenies  in  Libr.  illo,  qui  infcribitur: 
le  Guide  des  Accoucheurs  Pref.  p.  ig. 

z)  Qui  artificiofiffimae  ac  valde  ingeniofae  forcipis  figuram  fatis  quo¬ 
que  nitide  aeri  incifam  nobis  fiflit  in  libro  citato  :  Obf.  fur  les  Cau¬ 
fes  et  les  Accidens  des  plulieurs  Accouchemens  laborieux. 

a)  Med.  Pra£L  Argent.  cuius  inuentae  forcipis  mentionem  fecit  Voig- 
tius  in  Diff  cit.  vbi  aeri  quoque  incifam  inuenies  fig.  13. 

b)  Vid.  %.  ia.  in  Voigtii  Diff  cit. 

comprehendunt,  latae  atque  dentatae  funt,  quo  firmiffime 
capiti  fe  infigere,  et,  fi  necelfarium  quoque  elfe  videtur,  com¬ 
primi  caput ,  ciusque  volumen  aliquantum  imminui  queat. 
Accedit  in  Friedii  forcipe  inter  cochlearia  duo  fimili  modo 
ab  interna  parte  dentata,  terebra  ferrea  pofita,  paullulum 
fuper  extremitates  cochlearium  prominens ,  qua  fcilicet  caput 
infantis  in  vertice  perforat,  tumque  eam  in  fella  turcica  figit, 
coque  fafio  arcte  quoque  capiti  a  latere  cochlearia  adprimit, 
et  fic  infantem  per  caput,  duplici  modo  prehenfum,  fed  mor¬ 
tuum  educit.  Ex  altero  genere  illae  funt ,  quas  Gallicas  vo¬ 
cant  ,  feu  illae ,  quas  Gregorii  tum  Pater ,  tum  Filius ,  etfi  hic 
a  patre  inuentam,  poftquam  Anglicanas  viderat,  correxit, 
inuenerunt ,  tum  et  Anglicanae ,  quae  primum  fui  Auctorem, 
Cl.  Chamberlinum  c)  agnofeunt,  et  quae  vere  Gallicae  funt 
peculiari  modo  correctae, d)  cum  hae  ab  illis  vix  differant, 
nifi  quod  cochlearia  duo  magis  arcuata  et  cralfa  neque  fene- 
ftrata  habent.  Ad  idem  forcipum  genus  et  illa,  ante  aliquot 
annos,  a  Leureto  inuenta  atque  deferipta  pertinet,  quae,  cum 
reliquae  omnes  ex  duobus  arcubus ,  ipfa  ex  tribus ,  et  paullo 
tenuioribus ,  atque  a  manubrii  parte  circa  hoc  ipfum ,  ab  al¬ 
tera  circa  clauum,  quo  inter  fe  iuncti  funt,  ita  mobilibus 
confiat,  vt,  vbi  a  feinuicem  diduCii  fuerint,  admodum  oblon- 
go-rotundum  cauum  comprehendant.  Eidemque  generi  re¬ 
liquae  forcipes  omnes  quodam  modo  adnumerari  poffunt. 
Eminent  vero  inter  omnes,  vfu  crebriori  probatae  A  nglicanae 

potilli-  . 

*)  Vt  Chapmannus  vult  1.  c.  quique  de  eo  adferft,  hanc  forcipem  inter 
arcana  fua  habuifle,  et  ab  eo  primum  ad  filios  fuos  tantum  translatam 
fuifle  p.  m.  j, 

d)  Vici.  Chapmannus  in  Praef. 

potiffimum,  eque  iis  Chapmanniana, e )  etii  haec  ab  illa  Gifiar- 
di  vix ,  faltem  non  praecipuis  in  rebus ,  diferepat.  Quamuis 
vero  non  negandum  fit ,  in  pluribus  iifque  difficillimis  par- 
tubus ,  a  capite  nafcendo ,  et  litu  orificii  vteri  obliquo ,  ortis , 
felici  cum  euentu  eas  adhibitas  fiiilTe,  f )  et  fortaffis  illa  quo¬ 
que  ,  omnium  fine  dubio  artificiofiffima ,  Leureti  forceps , 
quibufdam  in  cafibus  difficilioribus ,  nam  de  omnibus  non 
dicam  cum  fucceflu,  adhiberi  pofie  videatur  f  omnes  tamen, 
vt  infra  oftendam ,  tum  ftru&urae  ratione  tum  quoque  ad- 
plicationis ,  fua  habent  incommoda ,  quibus  vt  mederentur 
obftetricantes ,  de  alia  longe  quidem  correcti  ori ,  fimul  vero 
et  fimpliciori  inuenienda  cogitarunt.  Quod  felici  fatis ,  nili 
me  omnia  fallunt,  euentu,  Gl.  Bingium  Chirurgum  Hafnienfem 
praeftitifle  data  nunc  forcipis  ab  eo  inuentae  deferiptione ,  a 
me  efficiendum  efie  videtur. 

Efi  igitur  haec  forceps ,  s)  quam  Fig.  I.  integram 
fiftit ,  ex  chalybe  confefta  et  fatis  nitide  laeuigata,  ex  duobus 
primo  adfpectu  brachiis  A.  B.  et  C.  D.  conflans ,  medio  loco 
E.  ope  epitonii  connexis.  Summae  brachiorum  partes,  quae 

fcili- 

e )  Vid.  1.  c.  praef.  et  Medical  Eflays,  and  Obfervations  of  the  fociety 
of  Edimbourgh. 

f)  Viuos  forcipe  eduxifle  infantes  adfomat  Chapmannus  Caf  49.  et 

Giffard.  Caf.  fp.  76.  „ 

g )  Exempla  ipfa,  ex  quibus  forceps  forfexque  in  Tabula  aenea  deli- 
neatae  et  expreflae  funt ,  ex  infigni  ferramentorum  Chirurgicorum 
penu  mecum  beneuole  vitro  communicauit ,  dux  et  au&or  omnium 
meorum  in  litteris  conatuum  GVNZIVS.  Cuius  in  augendis  et* 
promouendis  omnium  qui  amant  litteras  facilitatem  et  ftudium,  mi¬ 
rari  indiferto  non  praedicare  licet.  Transmiflum  vero  vtrumque  fer¬ 
ramentum  ante  aliquot  annos  ab  ipfo  Bingio,  qui  Medicinam  et  Chi¬ 
rurgiam  Hafniae  cum  laude  exercet® 

lciiicet  iupra  epitonium  prominent,  A.  et  C.  duo  arcus  funt, 
qui  duo  quafi  cochlearia  valde  arcuata  repraefentant ,  quae  in 
fuperioribus  quibusque  partibus  lata,  in  mediis  circiter ,  et  vbi 
plurimum  a  fe  inuicem  didant,  latidlma,  verius  epitonium 
vero ,  ad  quod  angulo  acuto  procedunt,  fere  rotunda ,  vbiuis 
continua,  non,  vt  Anglicanarum,  feneflrata,  et  in  vtraque 
tum  interiori  tum  exteriori  fuperficie  plana  funt.  Didant  fum- 
mae  eorum  partes  A.  G.  tribus  partibus  digiti ,  mediae,  vbi 
maxima  diameter ,  quatuor  digitis  cum  dimidio ,  infimae  et 
verfus  epitonium  litae ,  digito  fere  vno ,  aut  vndecim  circiter 
lineis.  Latitudinem  harum  partium  in  Fig.  II.  notatam  habes 
fummaruminaa.  quae  ed  digiti  vnius  et  trium  linearum,  me¬ 
diarum  in  b  b.  vnius  et  nouem  linearum ,  infimarum  in  c  c. 
vndecim  ferelinearum.  Crallities  vtriusque  cochlearis  in  L, 
notata  ed  lineae  vnius.  Longitudo  totius  forcipis  pedem 
vnum  cum  parte  tertia  implet.  In  medio  totius  forcipis,  vbi 
duo  brachia  concurrunt,  ad  deculfim  polita,  quo  infideat  eo 
firmius  epitonium ,  quafi  manubrio  praeditum,  non  in  rotun¬ 
dam  fed  in  planam  fuperficiem  fabrefacta  firnt.  Infra  epito- 
nium  extremitates  inferiores ,  vel  li  mauis,  crura  rotunda  facta 
incipiunt ,  quibus  annulus  quidam  longior  fuperinduftus  ed, 
infra  quem  fenfim  fenfimque  a  fe  inuicem  diuergendo  rotun¬ 
diora  tenuioraque  ad  extremitates  procedunt,  quae  non  adeo 
multum  a  fe  inuicem  didantes,  verius  fuperiores  partes  extror- 


funique  recuruantur,  adeoque  vncumin  femicirculum  dexum 
deferibentes ,  finiuntur,  eum  procul  dubio  in  finem,  vt  fir¬ 
mius  tota  forceps  manu  teneri  queat.  Habes  VIR  CON- 
S  V  L  T  ISSI  AIE  totius  forcipis* deferiptionem  omnibus  fuis 
partibus  fatis  perfpectam,  nili  forte  aliquid  iub  annulis,  qui  in 

C  vtroque 

vtroque  crure  confpiciuntar ,  lateat  Refte  vtique  fufpicaris; 
Tegunt  enim  hi  annuli  et  firmant  duas  cuiufuis  cruris  partes, 
quod,  vt  difTolui  componique  poffint ,  ab  artifice  fingulari  arte 
diffeffum  fuit  Quod  vtpoffit  capi  facilius  Fig.II.  et  HI.  ad¬ 
didimus  ,  quae  ex  brachiis  vnum  in  duas  partes  diffeffum  ex¬ 
hibent.  Siniftri  itaque  brachii  crus,  infra  epitonium,  in 
cylindri  fpeciem  efformatum  in  Fig.  I.  ab  E  ad  B.  defcendens, 
velim  adfpicias ,  videbis  illud  in  F  et  G.  ad  perpendiculum 
incifum ,  inter  pun&a  haec  F  et  G.  autem  in  transuerfum 
feffum  in  duas  partes  difTolui  poffe,  quarum  fuperiorem , 
cochlear  quippe  et  cruris  partem  Fig.  II.  inferiorem  autem, 
quae  ipfum  crus  cum  annulo  exhibet,  Fig.  III.  offendit.  In 
II.  Fig.  brachium  in  d.  e.  incifum  vides ,  vt  brachia  inuicem 
decuffatim  poni  epitonioque  adflringi  poffint ,  in  e.  ad  £  par¬ 
tem  cruris,  quae  proxime  fub  epitonio  eff,  habes,  in  f.  ad  i. 
dimidiam  cruris  partem,  ab  ea,  quam  in  Fig. III.  k  et  o  no¬ 
tatam  vides ,  feparatam,  in  cuius  medio  foramen  quadrangu¬ 
lare  et  oblongum  adparet,  in  quod,  fi  componere  brachium 
velis,  repagulum  in  Fig.  III.  litteris  1.  m.  diffindlum ,  inferitur, 
et  vt  firmius  cohaereant  hae  partes annulus,  vti  in  Figurae 
Imae  crure  finiftro  in  FI  I.  fadfuni  vides,  fuperinducitur, 
Annulus  vero  ipfe  in  inferiore  cruris  parte  a  G.  ad  B.  tantum 
mobilis,  in  fuperiori  intra  E.  et  F.  immobilis  haeret,  cum 
?  j  .  fuperior  inferiorem  craffitie  fuperet.  Epitonium  denique  in 
,  K.  cum  manubrio  delinearam  eff. 

TV  vero  AVVNCVLE  CARISSIME  vt 
forcipis  huius  vtilitatem  maximam  intelligas,  accipe  iam  eius 
in  partu  difficili  adplicandi  modum.  Medicus fcilicet  obffe- 
tricans ,  fella  paullo  demiffiori  ante  parientem  fedens ,  dex¬ 
trum 


trum  manubus  prehendit  cochleare ,  ita,  vt  dextrae  fuae  ma¬ 
nus  volam  arcus  conuexitati  adponat ,  finiftra  vero  manu 
inferiorem  partem  cochlearis  firmiter  teneat.  Tum  fub  genu 
parientis  dextro  oblique  coclileare  ducit  ad  pudendorum  la¬ 
bium  finiftrum,  idque,  quantum  poteft ,  dextra  manu  ,  fed 
temperata,  ad  idem  latus  finiftrum  cogit,  et  inter  hoc  infan¬ 
tisque  caput ,  tumque  interdum  inter  vteri  orificium  caput¬ 
que,  fuper  hoc  ad  aures  immo  ad  apophyftn  maftoideam 
vsque  cochleare  leniter  protrudit.  Quo  fabto  vni  ex  adftanti- 
bus  cochlear  firmiter  tenendum  dat,  tumque  alterum  coch¬ 
lear  fimili  modo  a  dextro  latere  immittit.  Haec  itaque  im~ 
milTa  cochlearia ,  vbi  fihi  inuicem  impofuit ,  quod  fine  magna 
fatis  vi  non  fit,  epitonio  firmat,  iisque  deinde  crura  adponit, 
annulo  verfus  epitonium  fuperinducto ,  continenda.  Capite 
igitur  iic  bene  prehenfo ,  pudendis  vero  paullo  dilatatis,  for¬ 
cipeque  tota  compolira,  hanc  ab  inferiore  parte  in  centro 
feu  loco  combinationis  finiftrae  manus  vola  compiebtitur» 
altera  vero  dextrae  nimirum  manus  a  fuperiore  parte ,  et  qui¬ 
dem  ibi,  vbi  crura  reeuruantur,  hoc  tamen  modo,  vt  fini¬ 
ftrum  forcipis  crus  pollice,  dextrum  medio,  annulari  ac 
auriculari  digitis  prehendat ,  indicem  vero  inter  duo  crura 
liberum  pendere  linat.  Tum  foetum  fic  attrahit,  vt  non 
recta ,  fed  huc  illuc  vacillando ,  forcipcmque  fimul  deorfum 
et  verfus  auum  deprimendo  educat,  Quod,  fi  recte  pera¬ 
gitur,  breui  temporis  interuallo  tum  infans  in  lucem  prodit, 
tum  mater  a  grauiftimis  malis  liberatur.  Debet  vero  fie 
peragi ,  vt  capite  forcipe  extracto ,  hac  remota ,  manu  infan¬ 
tem  protrahamus  trunco  ipfi  adplicita.  Nec  matri  inde, 
nifi  incaunus  cochleare  violenta  vi  intrudamus ,  aut  forceps 

inter  protrahendum  in  capite  ,  valde  lubrico ,  fallat  impref- 
bonis  veftigia ,  et  fic  vel  vterum  vel  vaginam  laceremus  aut 
faltem  vexemus }  vlla  infertur  laefio,  neque  etiam  infanti, 
nili  quod  eo  loco,  quo  forceps  adplicita  fuit,  vel  cuticula 
abradatur,  vel  leuior  contufio  oriatur,  quae  vero  pauco 
vino  calido  faepius  lauata  breui  fanatur. 

Medentes  vero  antequam  hac  forcipe  vtantur ,  quae 
caulfa  quique  modus  lit  difficilis  partus,  inquirere  debere, 
manifeftum  eft.  Quare,  li  caput impaftum  et vndique  arctiffi- 
me  ab  ore  vteri  atque  vagina  circumdatum  ac  prediim ,  ge¬ 
nitalia  quoque  valde  tumida  deprehendit ,  protenus  tum  pa- 
rienti  tum  necelfariis  et  aditantibus  exponat ,  h)  in  tali  cafu, 
qualem  fupra  de  capite  incuneato  propofui,  nec  de  con- 
uerlione  infantis  in  pedes,  nec  de  emolliendis  partibus,  cogi¬ 
tandum  ,  matrem  contra  et  infantem  in  lummo  vitae  peri¬ 
culo  verfari,  et  nili  a  forcipe  noftra  auxilium  petatur,  cer- 
tiffime  morituram  ede.  Hinc  iuuabit  protenus  genitalia 
tumida  emollientibus  perungere,  limiles  clyderes  fine  vllo 
ftimulo  paratos  in  aluum  immittere,  parienti  ad  vires  reficien¬ 
das  pauxillum  vini  meraci  propinare ,  immo  fi  fymptoma- 
tum  grauitas  requirit ,  fanguinem  ex  vena  mittere.  Quibus 
fic  factis  ita  pariens  ftatuatur ,  vt  tum  forceps  oleo  puro  re¬ 
centi  laxandi  paullulum  vi  praedito ,  inun£ta  commode  a 
Medico  adplicari  podit,  tum  quoque  partus  facile  protrahi, 
quod  adeo  non  raro  multumque  mutare  parientis  litum  co¬ 
git,  in  quod  argumentum  elegantiffime  atque  doftiffime 

com¬ 

commentatus  eft  CEL.  GVNZIVS  ').  Suntque  non 
pauci  cafus ,  in  quibus  folo  parientis  fitu  commodo ,  atque 
vnica  tantummodo  ex  noftra  forcipe  defumta  et  adhibita  la¬ 
mina  impedimentum  tolli ,  educique  facile  partus  poteft.  Et 
in  ipfo  capitis  incuneati  cafu  totius  forcipis  adplicatio  par¬ 
turienti  minus  dolorofa  foret ,  et  plures  infantes  longe  viui- 
diores  ea  protrahi  polfent,  fi,  quamprimum  ac  membra¬ 
nae  ruptae ,  et  aquae  effufae  funt,  caput  vero  vel  peluim  non 
intrare,  vel  vbi  intrauerit,  non  exire  cognofcimr ,  forceps 
adhiberetur.  Si  enim ,  extracto  partu ,  vel  hic,  vel  mater , 
vel,  vti  aliquando  iit,  vterque  moriatur,  non  ex  eo  mori, 
exiftimandum  eft,  quod  forceps  adhibita  fuerit,  fed  quod 
fuerit  pariente  iam  omnibus  viribus  exhaufta ,  infante  vero 
a  validis  et  faepius  repetitis  vteri  conftridtionibus  atque 
compreffione  capitis  iam  fere  fuffocato,  ceterisque  omni¬ 
bus  rebus  iam  perturbatis ,  adeoque  iullo  tardius  adhibita. 
Quocirca  etiam  dolendum  eft  ,  harum  omnium  re¬ 
rum  ex  obftetricibus  noftris  plerafque  ignaras,  atque  limul 
pertinaces  elfe,  vt  peritorum  confilia  refpuant,  neque  in  om¬ 
nibus  vrbibus  faltem  inlignioribus  Medicum  haberi,  qui, 
quae  olim  obftetricum  munere  fungi  debent,  hanc  artem 
doceat. 

Ex  his  igitur  tum  de  fabrica,  tum  de  vfu  huius  forci¬ 
pis  propofitis,  non  difficile  erit,  offendere,  elfe  illam  tum 
quibus  infans  non  fine  vitae  periculo  protrahitur  ,  tum  qui¬ 
bus  etiam  poteft  viuus  educi  praeferendam  efie.  Vt  enim 
primum  de  illis  dicam,  non  id  quidem  vrgebo,  quod  per  fe 

elariflimum  eft,  in  vniuerfum  praeftare,  et  matrem  et  infan¬ 
tem  feruare,  quod  fcilicet  noftra  forcipe  poflumus ,  quam 
vt  illa  feruetur,  hunc  quidem  occidere ;  Verum  li  etiam  par¬ 
tum  aliquis  nolit  occidere ,  atque  tamen  forcipe  vti  debeat , 
primum  quidem  ,  ii  Bingianam  forcipem  habeat ,  an  viuus 
an  mortuus  partus  iit,  inquifitione  opus  non  habet,  quae 
non  leuis  momenti  res  eft.  V t  enim  de  eo  non  dicam ,  de 
quo  tamen  inter  mederttes  fere  omnes  conuenit,  iigna  mor¬ 
tis  infantis  fallaciilima  efte ,  an  viuus  an  mortuus  iit ,  cogno- 
fci  tamen  niii  vteri  et  pudendarum  partium  frequenti  contre¬ 
ctatione  non  poteft,  a  qua,  quod  parientis  dolores  augere, 
arceflereque  inflammationem  debet ,  quam  maxime  abftinen- 
dum  eft.  Deinde  tempus  perdere  Medicus  opus  non  habet, 
quo  alias  mater  et  infans  in  grauius  vitae  periculum  coniiciun- 
tur,  in  quod  mater  tum  potiflimum  incidit,  ii  partus  nondum 
mortuus  efte  inuenitur.  Tandem  mortuo  etiam  infante  for- 
cipum  illarum  minor,  quam  Bingianae  vtilitas  erit  vel  pro¬ 
pter  hoc,  quod  quae  per  illas  fere  neceflario  per  hanc  nun¬ 
quam  fit,  capitis  infantis  laceratio,  tantum  horrorem  poteft 
puerperae ,  iam  aliunde  fatis  adflittae  ,  incutere  ,  vt  mors 
confequatur,  vt  vteri  metuendam  laefionem  taceam.  Sed 
haec  quidem  commoda  Bingianae  forcipi ,  cum  Gallicis,  An- 
glicis  eiusdemque  generis  aliis  forcipibus  communia  funt. 
Propria  vero ,  per  quae  his  omnibus  praeferenda  eflfe  videtur, 
praecipua  haec  funt :  Primum  enim  quod  laminae  extremae 
rotundae,  non  vero,  vt  Gallicarum  latae  adeo  que  vtr  inque 
angulofae  funt,  id  quidem  hanc  vim  habet,  vt  non  folum 
tutius  faciliusque  in  vaginam  immitti ,  verum  etiam  capiti 
infantis  firmius,  praeterquam  quod  premendo  laedatur ,  ad- 

plicari  queat.  Idem  videtur  laminarum  incuruatio  praedare, 
qua  quidem  maiore ,  quam  in  Anglicis ,  id  efficitur  ,  vt  ca¬ 
put  infantis  non  extremis  tantum  laminis  ,  fed  tota  fere  ea¬ 
rum  longitudine  ,  adeoque  longe  firmius  comprehendatur , 
cum  reliquae  ex  loco ,  cui  adfixae  vel  adpreffae  fuerunt ,  fa¬ 
cile  effugere  poffint ,  partumque  laedere.  k)  Fortaffis  ta¬ 
men  propter  capitum  varietates  praeftaret,  diuerfae  curuita- 
tis  cochlearia  vel  laminas  forcipis  habere.  Anglicis  quoque 
aeque  ac  Gallicis  Bingiana  praeftat  hoc,  quod  breuiores  la¬ 
minas  habet  ,  quod  non  parum  ad  firmius  prehendendum, cer- 
tiusque  educendum  infantis  caput  valet.  Neque  omitten¬ 
dum  efle  videtur,  Bingianae  forcipis  cochlearia  minus  quam 
reliquarum  crafia  effe ,  quod  praeterquam  quod  leuius  fer¬ 
ramentum  faciendo  ad  commodiorem  eius  vfum  plurimum 
confert,  praecipue  hoc  commodum  habet,  etiam  vbi  maxi¬ 
me  pudendae  partes  intumuerunt,  facile  et  fine  magno  dolore 
in  vaginam  demitti  polle.  Sed  haec  quidem  leuiora  funt.  Ma¬ 
ioris  momenti  id  eft ,  quod  Bingianae  forcipis  laminae  inte¬ 
grae,  non ,  vt  Anglicanarum ,  feneffratae  funt  ,  quod  non 
vno  modo  fecuriorem  eius  vfum  facit.  Quod  fi  enim ,  vt 
aliquando  fit ,  parietis  vaginae  aliquo  prolapfu ,  aut  etiam 
tumore  laboret,  vbi  aliquis  Anglicanam  forcipem  adhibue¬ 
rit,  quid  aliud  efficiet ,  quam  vt  vaginae  lateribus ,  vt  decet, 
diduftis ,  tumorem  illum  laminarum  feneffris  prehendat,  eum- 
que  fpongiae  in  modum  maiorem  facium  fimul  cum  capite 

infan- 

(k  Id  quod  ipfe  Chapmannus  fatetur,  fibi  aliquoties  accidifle  p.  16.  im- 

infantis  adducendo,  vel  laceret,  vel  ita  faitem  vexet,  vt  eo 
certius  inflammetur ,  atque  gangraena  pereat.  Neque  idem 
incommodum  femper  a  feneftratis  forcipibus  ,  etiam  in  illis 
parientibus ,  aberit ,  quae  turgidas  tantum  ,  et  tamquam 
fpongiam  inflatas  partes  pudendas  atque  vaginam  habent ,  qua¬ 
le  quid  nempe  apud  nos  frequentius  quam  apud  Gallos  aut 
Anglos ,  cum  quorum  fcilicet ,  praecipueque  Giffardi  obfer- 
uationibus  hoc  parum  conuenit ,  debet  accidere  ,  quia  me- 
dentes  fere  nili  aliquot  diebus  elapfis,  atque  adeo  conclama¬ 
ta  fere  iam  re ,  ad  ferramentorum  vfum  confugiunt.  Tan¬ 
dem  vero  maximum  commodum  exiftimandum  eft ,  a  cru¬ 
rum  vel  brachiorum  Bingianae  forcipis  in  duas  partes  diui- 
fione  prouenire.  Vt  enim  de  eo  fufe  non  dicam,  quod  ta¬ 
men  leue  non  eft,  pofle  terribile  alias,  li  totum  compofitum, 
parienti  praecipue  adpariturum  inftrumentum  commode  ab- 
lcondi ,  atque  praeterquam  fere ,  quod  adftantes ,  faitem  ab 
initio,  videant,  adplicari,  aut  etiam,  fi  velit  pariens  ac  ne- 
ceflariae  videre  ,  vnius  tantum  brachii  laminam  ,  tamquam 
illud  ferramentum  oftendi ,  quo  a  latere  immiflo ,  tamquam 
manu  prehendi  caput ,  atque  mobile  reddi  debeat ,  quo ,  vt 
adhiberi  id  linant ,  longe  facilius  perfuaderi  libi  patientur, 
poterit  certe  Bingiana  forceps  in  pluribus  cafibus  adhiberi,  in 
quibus  reliquarum  vfum  fruftra  tentauerimus.  Gum  enim  ce¬ 
terarum  brachia  longiffima  fint,  debeantque  adeo  parientis  fe¬ 
more  ingentem  in  modum  diftare,  an  aliter,  quam  nudatis 
partibus  naturalibus,  animoque  proinde  parientis  per  pudo¬ 
rem  vehementillime  commoto ,  poterunt  illae  forcipes  adhi¬ 
beri  ?  Bingiana  contra ,  praeterquam  quod  pudor  laedatur , 
poterit.  Deinde  fi  id  pariens  non  curet ,  diduci  tamen  fe¬ 
mora 

mora  faepe  tantum  quantum  necefle ,  non  poterunt ,  idque 
praecipue  in  obelis  accidet,  vt  proinde  fi  aliquis  Bingianam 
forcipem  non  habeat,  vel  occidere  partum  cogatur,  vel  do¬ 
nec  mortuus  fuerit,  exfpeclare.  Neque  igitur  opus  erit  vt 
de  Gallicis  Anglicisque  forcipibus ,  earumque  vfu  ,  qui  fi  a 
Bingiana  recederis ,  vtique  maximus  eft,  plura  exponam,  de 
Leureti  tantum  nuper  inuenta  forcipe  aliqua  moniturus.  Pri¬ 
mum  ergo ,  quod  Leureti  forceps  habere  videtur  incommo¬ 
dum  ,  hoc  eft ,  quod  arcus  illi  tres  ,  quorum  alter  alteri  fu- 
perimponi  poteft,  vt  vnicum  tantum  repraefentent ,  fimul 
fumti  maius  efficere  videntur  volumen  quam  vt  commode 
inter  vaginam  atque  caput  infantis  demitti  queant ,  etli  Un¬ 
guli  fatis  tenues ,  atque  flexiles  funt.  Deinde  fi  etiam  fine 
periculo  immitti  poflent,  et  alicui  capitis  parti  quali  infigi, 
non  parum  metuo ,  vt  quantum  necefle  eft  ,  a  fe  inuicem 
diduci,  et  quali  explicari  queant.  Vt  enim  vim  taceam, 
quae  adhibenda  fuerit,  fi  quidem  vel  extra  vterum  difficillime 
diducuntur,  non  poliunt  alter  a  dextro  alter  vero  a  finiftro 
latere  vel  furfum  vel  deorfum  moueri ,  quin  margines  horum 
arcuum ,  latera  vaginae  grauiter  contundant ,  aut  plane  vul¬ 
nerent,  quia  tenuiffimus  atque  fere  acutus  laminarum  margo 
eft.  Praeterea  cum  horum  arcuum  extrema  in  vno  punfito 
concurrant  ,  et  fixa  fint,  non  poliunt  quoque  nili  vnico  in 
loco  in  capite  infantis  infigi,  id  quod  eam  non  perfeftiorem, 
verum  potius  adeo  imperfectam  reddit ,  vt  vehementer  dubi¬ 
tem,  an  poffit  eius  in  capitis  incuneati  calii  vere  aliquis  vfus 
efle.  Quamuis  enim  concederem,  vnicum  locum,  ad  eam 
figendam,  fufficere,  is  certe  tamen  talis  efle  debet,  vt  ca¬ 
put  inde  refla  adduci  poffit ,  neque  forceps  inter  attrahen- 

dum  ex  eo  loco  effugere  ,  quod  vtnimque  in  Leureti  forcipe 
defidero.  Caput  enim  totum  prehendere  non  poteft  ,  fed 
dimidiam  modo  eius  partem,  fierique  proinde  non  poteft, 
quin,  ii  v.  g.  arcus  fub  mento  infantis  adplicitus  et  tota  fa¬ 
cies  forcipe  prehenfa  fuerit,  caputque  adeo  re£la  adducatur, 
occiput  antrorfum  cedat,  ac  frons  proinde  offibus  pubis  ad- 
primatur.  Haec  ergo  de  capite  incuneato  penfitanti  nil 
nili  inuentoris  ingenium  laudari  deberi  ac  forceps  pro  ferra¬ 
mento  artijficioiiilimo  haberi  videtur,  quod,  ii  caput  ab¬ 
ruptum  in  vtero  remanferit ,  optumum  line  dubio  atque 
vtiliflimum  iit» 

Iam  TV  intelliges,  AVVNCVLE  SVA VIS¬ 
SIME,  tale  ferramentum,  qualis  forceps  Bingiana  eff,. 
permagnae  vtilitatis  effe  in  vniuerfa  arte  obftetricia ,  ac  fere 
tale,  quale  ha&enus  a  pluribus  defideratum  fuit,  et  quo 
proinde  illa  hactenus  de  ^aiSioKmkt-  inculpata  agitata  quae- 
ftio  inanis  reddi  poffit.  Neque  fortaffis  ipfi  ad  perfectio¬ 
nem  aliquid  deerit,  praeter  iunfturae  brachiorum  modum, 
quae  quod  per  epitonium  iit,  tum  minus  facile,  quam  in 
Anglieanis  iit,  tum  etiam  minus  iirma  efl,  adeoque  vt  ita, 
quemadmodum  Anglicanae  brachia  committuntur  ,  paretur, 
optandum  erit  Vt  vero  integrae  forcipis  in  capite  incu¬ 
neato  certiilimus  vfus  eft,  iic  vnica  quoque  lamina  licet  in¬ 
terdum  cum  fruffu  vti,  ii  caput  oblique  politum  vel  fronte, 
vel  temporibus ,  vel  occipite  offibus ,  praecipue  pubis ,  ad- 
preifum  eft. 

Noftrae  autem  forcipis,  11  quandoque  accidat,  vt 
etiam  in  partu  difficili  vfus  non  iit,  neque  tamen  tum  infans 
occidendus,  fed  tentandus  potius  partus  caefareus,  id  eff, 

infans 

infans  per  fe&um  abdomen  et  vtemm  viuus  extrahendus  eft. 
Quamuis  enim  ex  grauiffimis  hoc  vulneribus  fit ,  minime  ta¬ 
men  abfolute  letale  efie  cenfendum  eft ,  fi  quidem  hac  noftra 
aetate  aliquoties  ab  harum  rerum  peritis  illam  feftionem  ten- 
tatam  legimus  et  matrem  cum  infante  feruatam ,  neque  vteri, 
et  quae  praeter  hunc  partes  laeduntur ,  vlla  ad  vitam  necelfi- 
tas  eft. 

Permittas  iam  VIR  CONS  VLTISSIME,vt  et  alterum  fer¬ 
ramentum,  ab  eodem  Auctore ,  ante  o£fo  annos  inuentum, 
defcribam ,  eiusque  vfum  in  partu  difficili  oftendam ,  in  quo 
equidem  breuis  efie  potero.  Forfex  eft  ex  chalybe  confecta, 
extus  nitidisfime  laeuigata,  plane  vero  aliter,  ac  vulgares  compa¬ 
rata  ,  quod  facile  ex  Fig.  IIII,  intelliges.  Ramus  finifter  a.  (3. ) 
oualem  in  ima  parte  habet  annulum ,  fimilem  vulgarium  forfi¬ 
cum, ex  cuius  medio  crus,  ab  externa  parte  rotundum,  ab  interna 
planum ,  fatis  forte  adfcendit ,  quod  paullo  infra  coniimctio- 
nem  cum  ramo  dextro ,  induas  diuiditur  laminas,  ab  initio 
latas ,  fenfim  fenfimque  vero  in  apicem  acutisfimum  a.  infra 
quem  vtraque  fe  contingit,  concurrentes.  Alter  contra 
ramus  y. £  fimili  equidem  amiulo,  longe  tamen  maiori, 
quam  prior,  praeditus  eft,  fimile  vero  crus  ex  eo  adfurgit, 
quod  paullo  fub  epitonio  in  cultrum,  inter  duas  prioris  rami 
-  laminas  procedentem ,  et  cuius  acies  y.  e.  quae  acutisfima, 
extrorfum  aut  finiftrorfum ,  dorfum  vero  g  tj.  introrfum  ver- 
fum  eft,  mutatur.  Hic  culter  fuperius  apice  non  acuto 
terminatur ,  et  compresfis  annulis ,  ab  illis  duabus  finiftri  rami 
forficis  laminis ,  thecam  quafi  fiue  vaginam  formantibus,  ab- 
fconditur.  Vterque  forficis  ramus  in  medio  ope  epitonii 
iungitur.  Praeterea  vero  ramus  dexter  cultriformis  annulo 

luo  finiftrum  longitudine  fuperat,  qui  contra  apice  alterius 
longitudinem  excedit ,  id  quod  in  adplicatione  forficis  fcitu 

neceftarium  eft. 

Atque  huius  forficis  nifi  in  capitis  infantis  perforatio¬ 
ne  vfus  non  eft.  Eft  autem  hic:  Pollicem  dextrae  manus 
in  forficis  rami  cultriformis  annulum  maiorem,  digitum 
annularem  in  oppofitum  annulum  feu  minorem  inferat,  reli¬ 
quos  vero  digitos,  indicem  puta  atque  medium  externae 
parti  rami  vaginiformis  adponat,  hisque  quafi  totam  forfi¬ 
cem  dirigat.  Ita  prehenfa  forfex  fecundum  volam  finiftrae 
in  vterum  demiftae  manus  ad  caput  vsque  infantis ,  eiusque 
verticem  caute  immitti  debet,  eique  apex  fic  imprimi,  vt 
cranio  perforato ,  ad  duorum  vel  trium  potisfimum  digito¬ 
rum  latorum  altitudinem  in  cerebrum  defcendat.  Quo  facio 
annutis  diductis  lamina  cultriformis  exire  cogitur,  tumque 
dextra  manu  in  circulum  acia,  ex  bregmatis  ollibus  vtrin- 
que  aliquid  exfcinditur  atque  confringitur,  quod,  vt  eo 
tutius  fiat,  finiftrae  manus  duo  priores  digiti  capiti  infantis 
adponi  debent.  Quo  laeto ,  cerebroque  comminuto,  vt 
vel  effluere,  vei  cum  osfium  fragmentis  commode  educi, 
capitisque  adeo  volumen  minui  queat ,  forfex  fimili  cautione 
educi ,  tumque  vel  Bingiana ,  vel  ex  ceteris  huius  generis 
forcipibus  vna  demitti,  et  per  caput  comprelfum  inftms 
educi  debet.  • 

Nae  tu  vero,  inquies  AVVNCVLE  CARIS¬ 
SIME,  qui  modo  valde  videri  volebas  mifericors ,  longe  es 
crudeliftimus  ?  Partum  modo  inftituere  caefareum  malebas , 

quam 

quam  foetum  viuum  occidere,  nunc  vero  vix  verfa  pagina  in 
fantem  occidere,  matremque  etiam  in  periculum  inducere 
non  dubitas.  Sed  caue  ita  rationes  inducas*  Noftrae  enim 
forficis  viuo  infante  nullum ,  mortuo  commodifiimum  vfum 
efle,  exiftimo,  atque  infantem,  dum  alia  auxilia ,  quibus  ipfe 
cum  matre  feruari  poflit,  fuperfunt,  fuperlunt  autem  femper, 
occidendum  efle,  omnino  nego.  Neque  vero  in  omni  mortui 
partus  cafu,  verum  in  illo  tantum  ad  forficis  Bingianae  vfum 
confugiendum  eft,  vbi,  quamuis  partus  capite  inflet,  for- 
cipum  vel  nullus,  vel,  quia  tumidae  admodum  naturales 
partes  nimium  dolent,  atque  a  gangraena  proxime  abfunt, 
minus  tutus  vfus  eft*  Atque  ad  illud  eos  cafus  referimus,  vbi 
maius  eft  infantis  capitis  volumen ,  quam  quod  peluis  cauita- 
tem  intrare  queat ,  aut  fi  figura  peluis  ea ,  quam  Deuenterus 
compreflam  vocat,  vel  alio  modo  vitiata  eft.  ])  Neminem 
tamen  me  inuenire  memini,  qui  haec  in  infante  et  in  matre 
accidere  neget,  nili  D.  G.  Armbfterum,m)  qui  omnem 
cauflam  capitis  incuneati  in  caecitate  atque  ignorantia  obftetri- 
cum  quaerit»  Lubentiflime  equidem,  has  vt  plurimum  non 
folum  huius  mali  cauflam  praecipuam  efle,  ethocce  tam  gra- 
ue  malum,  etfi  ab  alia  quadam  ortum  fuerit,  faepius  longe  de¬ 
terius  reddere,  largior,  nunquam  tamen  in  ipfius  parientis  vel 
pariendi  vitio,  cauflam  fitam  efle,  a  me  impetrare  nonpofliim, 
vt  credam.  Vbi  ergo  Medicus  arceflitus  fuerit,  caputque  in- 
carceratum  atque  infixum,  in  vno  eodem  que  velfuperioripel- 

l )  Part.  I.  Chap.  27.  von  Hoorne  p.  205-* 

m)  Vic).  Eiusd.  DilTi  de  Paragomphofi  Capitis  foetus  in  partu  Gotting* 
hab.  749.  pag.  9.  et  ii* 

uis  apertura  vel  inferiori  pertinaciffime  haerens  loco,  in- 
uenerit,  et  partum  certiflime  mortuum,  capitis  volumen  vel 
diminuere  debet,  vel  partum  caefareum  inftituere.  Sed  de 
illo  quidem  inter  obftetricios  Medicos  lic  conuenit,  vt  in 
ferramento  tantum  ad  hanc  rem  idoneo  difcrepent.  Suntque 
ex  praecipuis  hic  nominandi  Albucafis ,  n )  Paraeus ,  0 )  Guil- 
lemeau,  p)  Mauriceau ,  <i)  Friedius, r )  quorum  omnium  tamen 
methodo,  minus  nempe  tuta,  longe  melior  illa  videtur,  quam 
in  medium  attulerunt  van  Hoorne  s)  Deuenter')  et  la  Mot- 
te ,  " )  qui  fcilicet  prae  reliquis  de  hac  re  legi  merentur. 

Nihil  ergo  TIBI  VIR  CONSVLTISSIME 

hic  noui  propono,  nili  fortallis  hoc,  quod  omnia  ab  his 
Auctoribus  inuenta  inftrumenta  capiti  quidem  perforando , 
non  vero  fatis  aperiendo  ,  ac  dilatando  idonea  funt,  id  quod 
tamen  ad  capitis  imminutionem  abfolute  necelfarium  eft;  Bin- 
giana  igitur  forfex,  quod  hoc  limul  vtique  praedat,  ceteris 
huius  generis  ferramentis  iure  praefertur.  Caput  enim ,  ma¬ 
gna  parte  ex  vtroque  parietali  olle  exfccta,  vi  vteri  conftrin- 
gente  necelfe  eft  comprimi ,  effluenteque  cerebro  imminui. 
Tumque  partus  vel  fponte  et  folis  matris  atque  vteri  viribus 

natura- 

n)  Cap.  76. 

o)  Lib.  23.  Cap.  33. 

> 

p)  Tr.  des  Accouchemetis  Lib,  II.  Chap.  17. 

q)  Vid.  Fig.  quamTom.  I.  Cap.  16.  et  32.  p.  364.  habet, 

r )  Huius  Fig.  exftat  in  V oigtii  Dift  faepius  citata, 

s)  Pait.  II.  Cap.  10.  p.  134. 

t)  Vid,  in  Adpend.  p,  272, 
m)  Libr,  IIL  Obf.  244, 

naturalibus  propellitur,  vel  facili  demum  negotio  et  fola  ma¬ 
nus  ope  educitur.  Quod  fi  vero  non  fequitur ,  forcipe  no- 
ftra  in  minus  adhuc  volumen  redigi  ac  tandem  protrahi  de¬ 
bet.  Sed  alter  cafos  in  omnibus  mulieribus  frequens  eft, 
quae  vias  nimis  -  anguftas  habent ,  vti  plerumque  primi 
parae  vel  teneriores ,  vel  iuflo  annofiores  funt,  quibus  fi 
partum  gerunt  in  vtero  mortuum ,  forfex  Bingiana  adhiben¬ 
da  eft.  Hac  enim  dilatationem  genitalium,  parienti  fane 
moleftiftimam ,  dilacerationem  vaginae  atque  peritonaei,  dolo¬ 
res  exinde  orituros ,  immo  et  mortem  iplam  auertere  poftix- 
mus  ac  praecauere. 

Haec  ergo  ftint ,  quae  T  E  cum  communicare  volui, 
ex  quibus,  vti  opinor, luce  meridiana  clarius  elucefcit,  quam, 
inutiles  haec  forfex  forceps  Bingiana  quaeftiones  illas  Medi- 
co-legales  reddat,  et  quam  pauca  in  vniuerfa  arte  obftetricia 
neceffaria  fint  ferramenta.  Si  quis  enim  haec  duo  polii- 
deat  ,  praeter  vncurn  ,  tum  illum  quem  Peu  ,  tum  quem 
Mauriceau  inuenit,  atque  delineandum  curauit,  nulla  aliain- 
ftrumenta  facile  deftderabit. 

Sed  fatis  profecto  verborum,  fatis  de  comprehenden¬ 
dis  fecandisque  forcipe  forficeque  infantum  capitibus  ,  vt 
TIBI,  AVVNCVLE  OPT V MEf,  harum  rerum  co- 
gitationiyion  adfueto,  lectionis  aliquando  paenitere  polTet, 
nili  fummam  T  VAM  humanitatem,  mihi  de  his  rebus  olim 
TE  coram  differenti  aliquoties  ita  adprobaftes ,  vt  fi  TIBI 
qualemcunque  hanc  commentationem  lectu  iniucundam  fore 
fufpicarer,  TIBI  iniuriam  facere  viderer.  Non  polium  ve¬ 
ro  ,  quin  poft  enarrata  matrum  infantumque  in  partu  fumma 

pericula,  fummam  fummi  numinis  benignitatem ,  gratifiiimo 
animo  praedicem  ,  qui  T  E  matremque  T  VAM  annis  ab¬ 
hinc  LI.  hoc  ipfo  die  tanta  pericula  fubituros ,  non  folum 
ab  omni  malo  incolumes  feruare  ,  fed  TIBI  etiam 
in  hunc  lucem  edito,  ad  hunc  vfque  diem  pariter 
atque  Coniugi  exoptati! Timae,  liberis  cariffimis  et  auiae  vene¬ 
randae  praefenti  auxilio  addic  non  dedignatus  fit.  Precibus 
idem  obteftor  enixiffimis ,  vt  quam  TIBI  hactenus  fortunam 
concedit ,  ftabiliat ,  ftabilitam  conferuet ,  TEque  fartum  te- 
ftum,  immo  ab  omnibus  finiftrioris  fati  telis  tutum  praefiet. 
De  me  autem  TIBI  ita  velim  perluadeas ,  nunquam  mecom- 
milfurum ,  vt  in  T  E  colendo ,  venerando,  fufpiciendo,  pie¬ 
tatem,  obferuantiam ,  amorem  defideres.  Vale  mihique  et 
in  pofterum  fauere  perge.  Vale  iterum  iterumque. 

ANNIVERSARIA 

H  A  R  V  E  I  A  N  A. 

CUM  vitam  hanc  communem  memoria  percur¬ 
rimus,  et  genus  humanum  tanquam  e  longinquo 
contuemur  diverfis  partibus  ac  perfonis  confpicuum  ; 
ad  eos  oculi  noftri  facillime  convertuntur,  qui  vel  po- 
teflate  regia,  vel  gratia  populari,  vel  Rudiis  militari¬ 
bus  florentes,  patriae  fuae  atque  feculi  rebus  mutationes 
graviflimas  et  celerrimas  intulerunt.  Eorum  enim  gefta, 
quod  illuflri  quodam  eventu  continentur  fere  ac  de¬ 
finiuntur,  minimo  labore  comprehendi  mente  et  re¬ 
vocari  poflunt,  tum  etiam  animi  affedlus  plerumque 
vehementius  concitant  ;  fi  ve  in  publicis  commodis 
verfentur  ;  five,  ut  faepius  quidem  fit,  exitus  mife- 
rabiles  et  deplorandos  habeant.  Unde  evenit  ut  ho¬ 
minum  lermonibus  eorum  maxime  percrebefcat  fama, 

quos  bella  funeftiffima,  quos  regum  captivitates,  quos 
imperiorum  ruinae  olim  nobilitarunt. 

Utcunque  vero  in  hac  re  populi  fit  judicium,  apud 
vos  tamen,  auditores,  et  in  hac  eruditiflimorum  ho¬ 
minum  corona,  de  judicio  meo  confidere  poflfe  videor, 
etfi  palam  profitear  dilertifque  verbis  contendam  aliud 
e  ile  hominum  genus  et  longe  diverfum,  qui  in  polfe- 
ritatis  memoria  priorem  fibi  atque  honoratiorem  locum 
merito  fuo  vindicare  poffimt  :  quippe  qui  ad  excelfi 
animi  dotes  et  prsclara  ingenii  edita  facinora,  certiffi- 
mam  quoque  beneficiorum  laudem,  eamque  nulla  tur¬ 
pitudine,  nulla  crudelitatis  aut  perfidis  macula  con¬ 
taminatam,  addiderunt,  eos  intelligo  qui,  ab  armo¬ 
rum  fadtionumque  ftrepitu  remoti,  fcientiarum  nobi¬ 
lium  atque  operum  utiliffimorum  audtores  extitere  ; 
detedtis  fcilicet  naturae  mylferiis,  patefadfis  legibus 
quibus  rerum  pendet  ordo,  et  eo  quafi  fundamento 
conftitutis  artibus  quarum  efficacia  communi  gentis 
humans  commodo  fpedtatur.  Horum  vero  Manibus 
jufta  perfolvere  eo  magis  propenfa  voluntate  debemus, 
quod  dum  inter  vivos  numerarentur,  favorem  fenfe- 
runt  fuis  parum  meritis  refpondere.  Etenim  qui  adeo 
in  qusftionibus  a  vulgari  intelligentia  remotis  fapiunt, 
plerumque  vel  in  media  patria  peregrinorum  prope 
conditione  vitam  degunt :  ac  licet  forte  ob  ingenii 
vires  rerumque  inventarum  excellentiam  magna  qus- 
dam  ferpat  de  iis  hominum  opinio,  cum  tamen  in 
vits  quotidians  negotiis  parum  fpedtantur,  idcirco 

tenuiori  fere  audforitate  funt  ;  et  longe  infra  regium 

et  imperatorium  faftum,  longe  infra  difcordiarum 
civilium  principes,  multitudinis  arbitrio  exiftimantur: 
umbratiles  fcilicet  viri,  atque  otii  philofophici  obfcu- 
tate  contedfi.  Hi  forte  nonnunquam  et  a  nonnullis 
fpecfatoribus  incerta  quadam  ac  veluti  furtiva  venera¬ 
tione  fufpiciuntur  :  at  illos  rumor  comitatur,  et  fpes, 
et  metus,  et  tumultuofum  atque  pervicax  vulgi  prae¬ 
conium.  Verum  ubi  jam  mortalitatis  lex  utrofque  ab 
oculorum  atque  aurium  judicio  femoverit,  et  pari  con¬ 
ditione  mentis  fcrutinio  fubjecerit ;  tunc  certe  heri 
vix  poteft  ut  cordatorum  hominum  haereat  fuffragium  : 
ut  re  perpenfa  dubitemus  adhuc  an  fapientiam  inno¬ 
cuam,  cum  beneficiis  immortalibus  conjundfam,  vi 
praeponamus,  et  bellorum  feritati,  et  ambitionis  ar¬ 
tibus,  plerumque  faevis,  plerumque  inhoneftis :  ut  de¬ 
nique  in  hoc  literato  conventu  defit  oratori  veftro  aut 
favor  aut  affenfus,  dum  de  majoribus  veftris  didturus, 
eos  inter  omnium  gentium  et  omnium  feculorum  prin¬ 
cipes  viros  referre  audet. 

E  multis  autem  variifque  adjumentis  quae  vitae  hu¬ 
mante  attulit  aliquando  ingeniorum  labor,  unum  eft 
imprimis  ampliifima  quavis  praedicatione  dignum  :  ea 
nempe  quae  intra  hos  fere  quadringentos  annos  fapi- 
entiae  antiquae  facla  eft  et  literarum  inftauratio.  Quod 
quidem  opus  fi  ex  unius  alicujus  viri  virtute  efiet  et 
fortuna  profedlum,  proculdubio  ifte  vir  eos  omnes  qui 

ia  rebus  aut  civilibus  aut  bellicis  unquam  eminuerunt, 
beneficiorum  magnitudine  longe  fuperaret  :  eorum 
omnium  munificentiam,  qui  vel  civitatum  atque 
legum  conditores,  vel  libertatis  vindices,  vel  patres 
patria;  funt  forte  habiti,  longo  poft  fe  intervallo 
relinqueret.  Quod  ne  forte  exiftimetis  cupide  ma¬ 
gis  quam  vere  judicatum ;  recordamini,  quaefo,  et 
vobifcum  reputate  quales  fuerint  ante  iftud  tempus 
Europae  noftra,  Britanniae  noftrae  incolae.  Difceditc 
pauli fper  a  congreillonibus  veftris,  ab  otio  ifto  veftro 
erudito  et  curiofo  ;  libros  jam  manibus  familiares  de¬ 
ponite  ;  ufitata  omittite  fermonum  quotidianorum  ar¬ 
gumenta  ;  ut  iftius  aevi  hominibus  cogitatione  veftra 
occurratis :  ut  hominum  mentes  atque  mores,  ut 
communis  fortunae  fpeciem  intueami.  Profedto  mirum 
erit  ni  in  longe  aliam  gentem  quandam  et  regionem 
migrafle  vos  fentiatis.  Veftigia  enim  vix  ulla  reperi- 
etis  earum  rerum  quibus  aetas  noftra  jure  praecipuo  glo¬ 
riatur.  Non  in  academiis  veritatis  vocem  audietis : 
non  in  templis  virtutis  agnofcetis  audloritatem.  Quod 
autem  ad  rerum  naturam  pertineat,  ad  hunc  quem  ha¬ 
bitamus  terrarum  orbem,  ad  elementorum  vires  et 
motus  fiderum  ;  nihil  praeter  meras  tenebras  offendetis. 
Illa  vero  cujus  propria  eft  philofophiae  appellatio,  illa 
vitae  dux  et  magiftra  morum,  quae  animi  officia  et 
bonorum  fines  et  aeternum  mundi  opificem  atque 
redtorem  qua  fi  digito  commonftrat,  nufquam  confpec- 
tis  veftro  obverfabitur  ;  inter  homines  iftos  aut  admo¬ 
dum 

dum  hofpes,  aut  plane  ignota,  jam  de  hiftorite  mo¬ 
numentis  quid  expediatis  ?  quorum  ope,  tanquam  no¬ 
vo  quodam  humanitatis  vinculo,  gentes  remotiflimas 
et  fecula  antiquiffima  nobifmetipiis  adjungimus ;  eo¬ 
rum  fortunis  immifcemur,  difciplina  imbuimur,  nota¬ 
mus  vitia,  virtutibus  vero,  audoritatem  quandam  ma¬ 
jorem  ab  ipfa  vetuftate  adeptis,  ad  omnem  honeftatem 
atque  laudem  informamur  ?  Illa  omnia  propemodum 
abfuerunt  :  neque  amplior  hominibus  obtigerat  aut 
clarior  vitae  profpedus,  quam  qualis  fere  brutis  anima¬ 
libus  conceditur,  nafcendi  et  moriendi  horis  interclufus. 
Nec  interea  parum  refert  ad  conditionem  iftorum  tem¬ 
porum  declarandam,  quod  rudia  omnino  effent  earum 
artium  qute  pulchritudinis  imitatione  multiplici  allec¬ 
tant  hominum  animos  et  mores  emolliunt.  Quamvis 
enim  neque  virtutis  neque  fcientite  naturam  iftas  artes 
in  fe  contineant,  fcientia  tamen  ipfa  et  ipfa  virtus  ab 
iis  imparata  prorfus  et  inops,  rufticitatem  quandam 
prae  fe  fert,  horridiorem  certe  et  invenuftam.  Quid 
ergo  de  ipfa  infcitia  dicendum  eft  ?  de  omnium  re¬ 
rum  ignoratione  ?  aut  quid  de  vitas  habitu  et  colore 
apud  ejufmodi  homines  cenfendum,  quorum  neque 
fatis  intelligentias  feipfam  veritatis  luce  comprobare  vir¬ 
tus  potuit,  neque  pulchritudinis  ornamentis  amori 
commendare,  neque  ab  eftraenatis  appetitionibus  pu¬ 
doris  munimento  defendere  et  tueri  ?  Pudor  enim,  fine 
pulchri  et  decori  fenfu,  nullus  eft.  Sed  profedo  de  incul¬ 
tis  illis  et  imperitis  feculis  nimis  indulgenter  et  cum  prte- 
poftera  quadam  veneratione  fentire  folemus :  nimirum 

innocua  omnia,  et  fraudis  nefcia,  et  deiideriis  inanibus 
curifque  vacua,  in  ifto  rerum  flatu  cogitantes,  cum 
tamen  inter  omnes  conflet,  vitia  pleraque  et  peflima 
vitae  opprobria  de  cupiditatibus  oriri  quae  tam  in 
homini  rudi  quovis  et  plane  fylveftri  quam  in  fci- 
entiffimo  atque  ornatiffimo  vigere  folent :  imo  quo 
magis  in  veritate  multiplici,  in  rerum  abditarum  infi¬ 
nita  meditatione,  in  mentis  denique  negotiis  verfetur 
voluntas  et  cura  hominum,  eo  minus  ab  iftis  cupidi¬ 
tatibus  pendere  vitae  univerfae  tenorem.  Haec  autem 
fufius  exponenda  duxi,  primum  ut  conflet  quam  nul¬ 
lo  rationis  fundamento  nituntur  homines  illi  male  feri¬ 
ati,  quorum  adeo  cavillationibus  perftrepuere  nuper 
Gallia  et  Germania  ;  quique  fcriptis  editis  confirmare 
aufi  funt,  literas  antiquas  cum  fcientiis  artibufque 
variis,  quibus  excolendis  opportunitatem  illae  et  incita¬ 
mentum  attulerunt,  virtuti,  fi  Diis  placet,  et  bonis  mo¬ 
ribus  detrimento  fuifie:  tum  praecipue  ut  vos,  auditores 
fpe&atiffimi,  teftes  mearum  fententiarum  et  patronos  ha¬ 
beam  ;  nullum  fcilicet  clariflimorum  hominum  ordinem 
de  genere  humano  melius  meruifle,  quam  qui  veterum 
Graecorum  atque  Romanorum  linguas  librofque  refti- 
tuendo,  et  per  varios  Europae  populos  difieminando, 
mentem  humanam,  cralliflimae  ignorantiae  veterno 
obrutam,  ad  vires  fuas  cognofcendas  feliciter  excita¬ 
runt  ;  atque  adeo  in  eam,  qua  hodie  vivitur,  opti¬ 
marum  rerum  ubertatem  tandem  promoverunt ;  egre¬ 
gia  virtute  ac  induftria  viri,  laboribus  difficillimis  pof- 

terorum  gratia  defundi,  nobis  certe  fumma  veneratione 
et  gratifiimi  animi  ftudio  femper  recolendi. 

Horum  in  coetu  fplendidiffimo  praefulget  Linacrus 
vefter  :  parens  vefter,  reipublic®  veftrae  conditor  ac 
famae  fons,  atque  idem  renafcentium  fpes  fidifiima 
literarum,  barbariaeque  fatalis  hoftis,  Linacrus.  Quem 
virum  etfi  nulla  vobis  conjungeret  neceflitudo  proprior 
landiorque,  attamen  quotquot  adeftis,  quorum 
aures  legitimum  fonum  callent,  quorum  fida  meli¬ 
ore  luto  praecordia  voluptatem  e  fermonis  pulchri¬ 
tudine  percipiendam  norunt  (honeftiflimam,  medius- 
fidius,  et  maxime  liberalem)  vos  omnes  certo  fcio  in 
Linacri  laudes  mecum  libentiftime  defcenfuros.  Ifto 
enim  viro  nemo  unquam  aut  puriorem  ac  magis  venuf- 
tam  eloquentiae  antiquae  fpeciem  fcriptis  fuis  expreftit, 
aut  aliis  ad  eandem  laudem  contendentibus  fideliorem 
navavit  et  utiliorem  operam.  Qui  cum  in  ea  tempora 
natus  eftet  quibus  Britannia  fua  vixdum  pueritiae  illius 
idonea  praebere  pofiet  dodrinae  nutrimenta,  tum  aetate 
maturior  id  afiecutus  eft  ut  nec  ipla  ftudiorum  ejus 
altrix  Italia,  ipfa  illa  communis  eruditionis  et  elegan¬ 
tiae  mater,  quemquam  prae  illo  oftentare  aut  pofiet 
aut  vellet.  Italiam  vero  quo  tempore  Linacrus  invifit, 
regionem  illam  totam,  et  principum  aulas  et  libera¬ 
rum  concilia  civitatum,  una  fere  voluntas,  unum  doc¬ 
trinae  ftudium  tenebat.  Praecipue  tamen  eminebat  Flo¬ 
rentinorum  fama  ;  quorum  refpublica,  plerumque  a- 
lias  turbulentiifima,  tunc  forte  in  Laurentii  Medicis 
.  B  2  dudu 

dudu  ac  prope  clientela  feliciter  acquievit.  Qui  cum 
per  univerfum  nomen  Italicum  pacis  concordiaeque 
audor,  et  bonus,  et  fapiens,  et  felix  audiret ;  tum  porro 
ad  ifta  beneficia,  patrias  fuse  data,  nimium  heu !  cadu¬ 
ca,  et  cum  ipfo  brevi  moritura,  altera  illa  pari  fane 
cura,  fed  melioribus  aufpiciis  adjunxit,  ex  literis  ac  dif- 
ciplinis  reftitutis  oriunda  ;  nullo  unquam  tempore  mo¬ 
ritura  ;  per  omnes  terrarum  gentes  pertinentia  ;  quo¬ 
rum  hodie  in  hoc  ipfo  loco  nemo  forte  vacuus  et  ex¬ 
pers  adeft.  Huic  fe  viro  tantopere  commendavit  indole 
fu  a  et  modeftia  Linacrus,  ut  condifcipulum  eum  et  a- 
micum  filiis  fuis  adderet ;  quorum  aetate  medius,  Jo- 
annes  Medices,  poftea  Leonis  X  appellatione  pontifex 
Romanus,  ad  iftam,  qua  omnium  aures  quotidie 
perfonant,  eruditae  magnificentiae  laudem  pervenit.  In 
illo  contubernio  quantum  profecerit  Linacrus ;  quan¬ 
to  cum  ardore  et  quanto  frudu  Chriftophorum  Landi- 
num,  Demetrium  Chalcondylem,  Angelum  Politia- 
num,  Marfilium  Ficinum,  Johannem  Picum  audierit 
et  frequentarit ;  facilius  intelligi  poteft  quam  verbis 
fignificari.  Florentia  Romam  perrexit ;  ubi  Hermo¬ 
laus  Barbarus  in  literis  regnare  ferebatur.  Accidit  bre¬ 
vi  ut  cum  hic  forte  in  bibliothecam  Vaticanam  in- 
grefius  efifet,  Linacrum  noftrum  inveniret  Platonis 
opera  verfantem,  et  ifti  intentum  libro  quo  de  pulchri¬ 
tudine  difputat  cum  Phaedro  Socrates.  “  Made,  inquit 
Hermolaus,  virtute  efto,  adolefcens ;  qui  in  tantam  fa¬ 
miliaritatem  divini  fcriptoris  tam  mature  venifti.”  Inde 

ftatim  in  amicitiam  ejus  receptus  et  ftudiorum  particeps 
fadtus  eftLinacrus:  qui  jam  per  omnem  Italiam  eruditio¬ 
nis  fama  infignis,  tandem  in  Angliam  fuam  divitias  un¬ 
dique  conquifitas  reportavit  ;  excellentem  nempe  Grae¬ 
corum  fcriptorum  notitiam,  eorum  praefertim  qui  in 
ratione  phyfica  atque  medica  verfantur  ;  tantum  prae¬ 
terea  Latinae  eloquentiae  candorem,  quantum  alius 
nemo  in  ifta  aetate  affecutus  eft,  neque  etiam  in  aetate 
infequenti  fupergreffus  quifquam  ;  qua  tamen  cum 
fumma  ambitione  fuit  inter  homines  eruditos  de  ifta 
laude  certatum.  Domi  autem  cum  ftatim  innotuerat, 
ab  Henrico  VII  fadtus  eft  Arturi,  filii  primogeniti, 
medicus :  poftea  vero  Henricus  VIII  eum  eodem  no¬ 
mine  fibi  adfcivit,  et  Mariae  illi  quae  poftea  regnavit.  Per 
eofdem  annos  leripta  edidit  eximia,  de  grammatices 
rudimentis,  et  de  emendata  ftrudura  Latini  fermonis  ; 
tum  varios  Galeni  et  Procli  libros,  e  Graeco  fermone  in 
Latinum  converfos ;  quibus  conflat  inter  homines 
dodtos  eum  elegantia  et  perfpicuitate  ipfos  aucftores  illos 
longe  fuperaffe.  Nimirum  hoc  aetati  ifti,  nobis  utcun¬ 
que  invitis,  concedendum  eft  ;  ut  ipfe  Linacrus  Ga¬ 
leno  interpretando  eloquentiam  fuam  et  acumen  im¬ 
penderet.  Nam  cum  in  Fatis  effet  ut  non  nili  per  fcrip- 
tores  antiquos  humanae  mentes  a  barbarorum  feculo- 
rum  tenebris  unquam  vindicarentur;  nullo  alio  labore, 
temporibus  illis,  tantam  omnibus  utilitatem  afferre 
ootuerunt  eruditiflimi  fapientiffimique  viri,  quantam 
fcriptores  iftos  in  quamplurimorum  manus  atque  ufus 

tradendo.  Attamen  ut  noflri  homines,  cumjam  difcipli- 
nis  antiquis  probe  imbuti  effent,  tandem  aliquando 
pro  feipfis  faperent,  et  intactos  fcientias  thefauros  e  na¬ 
tura  ipfa  petere  affuefcerent,  collegium  hoc  veftrum 
inftituit  Linacrus ;  et  a  rege  et  reipublicse  ordinibus 
obtinuit,  ut  legum  majeftate  munitum  arti  noftrse 
exinde  prasfideret,  medentium  judex  et  civium  falutis 
cuftos  perpetuus. 

Hic  vero,  collegas  ornatiffimi,  liceat  mihi  verbis  at¬ 
que  votis  paulo  vehementer  apud  vos  agere,  ut  exi¬ 
mii  hujus  viri  faepe  recordemur  :  ut  hoc  memoria  fas- 
pe  repetamus,  civitatem  noftram  literis  fundatam  efle, 
auclore  viro  literatorum  principe  :  ut  quibus  aufpiciis 
coeptas  funt  res  noftras,  iifdem  eas  optime  geftum  iri, 
unice  credamus.  Si  vero  incuria  quavis  aut  indulgentia 
mala  id  unquam  eveniat,  (quod  quidem,  falvis  quos 
video,  nunquam  verebor)  ut  indodti  homines,  nec  a 
prima  astate  literarum  ftudiis  ad  humanitatem  infor¬ 
mati,  quacunque  alia  commendatione,  in  fedes  has 
irrepferint,  et  de  artis  noftrae  difciplina  ac  regimine  in 
Linacri  fenatu  decernere  potuerint ;  tunc  pro  certo 
habeamus  barbariem  meram  effe  brevi  infecuturam  : 
medendi  munus  hominibus  ceffurum  imperitis  magis 
ac  magis  fordidarum  artium,  quam  quorum  hodie 
jadtationibus  ineptis  in  foro  et  in  triviis  obftupefcit 
vulgus :  ad  eam  denique  conditionem  res  redituras, 
qua,  ante  Linacrum  natum  et  cognita  veteris  fapientiae 
monumenta,  in  his  regionibus  asgrotabant  miferi  mor-  • 
tales. 

Neque  interea  haec  ita  accipi  velim,  quali  haud  ul¬ 
tra  veterum  libros  fapere  expediat  medecinam  exerci¬ 
turis  :  aut  quali  in  Hippocratis,  aut  Galeni,  aut  Celli 
verbis  ponderandis  omnem  aetatem  terere  debeamus. 
Nimirum  ea  fuit  aliquando  eruditorum  hominum 
mens,  tam  prona  in  veterum  ingeniorum  venerationem, 
ut  eorum  fententia  crederes  fere  nihil  adhuc  fuperelfe 
quod  ex  rerum  tenebris  eruere  et  in  fcientiae  lucem  pro¬ 
ferre  prudentia  generis  humani  et  induflria  polfet. 
Hoc  vero  malum  a  medicorum  fludiis  depulilfe,  collegii 
noftri  lingularis  eft  et  egregia  laus.  Jam  antea  qui¬ 
dem,  medicorum  veterum  eruditione,  a  turpiffimis 
barbariae  et  fuperftitionis  fordibus  artem  fuairi  expiave¬ 
rat  Linacrus.  Cum  autem  veterum  legitima  admiratio, 
et  accepti  ab  iis  beneficii  memoria,  in  obfequium  nimi¬ 
um  et  in  fervitutem  crevilfet ;  tum  demum  apud  nos 
exortus  eft  qui  a  cervicibus  hominum  jugum  iftud  de¬ 
jecit  :  qui  vana  contemnere  audere  juflit,  et  nos  quo¬ 
que  veritatis  confuetudine  dignos  fingere :  qui  de¬ 
nique  ea  quae  nimis  ingeniofa  excogitaverat  antiquitas, 
de  animalium  vita  et  valetudine  figmenta,  tanquam 
aegrorum  fomnia,  lucidis  diei  telis  percullit  et  dillipa- 
vit.  De  Harveio  loquor  :  quem  audiverunt  in  hoc 
ipfo  loco  majores  veftri  de  fanguinis  motu  inventa  mi¬ 
racula  tum  primum  depromentem.  Dii  immortales ! 
quantae  rerum  infignium,  recentium,  alias  indidtarum 
fpecies,  e  facundilfimo  illius  ore  emanantes,  intimas 

auditorum  cogitationes  ifto  tempore  permearunt  et  com¬ 
moverunt  !  Quam  novo  fe  fplendidoque  cultu  indu¬ 
ebat  flatim  univerfa  medicorum  ratio  !  Quam  foecunda 
doftrinarum  parens  fuit  ifla  Harveii  fimplex  atque 
lina  dodtrina  1  Cujus  quidem  in  arte  noftra  utilitatem 
qui  adeo  fol icite  et  morofe  penfitant,  quali  de  re  du¬ 
bia  diiceptatio  effet ;  quique  iftam  laudem  tum  de¬ 
mum  concedendam  arbitrantur,  fi  praeceptum  aliquod 
in  morbis  curandis  ex  Harveiano  invento  natum  fuifie 
demonftretur ;  nae  illi  et  hujus  amplitudinem  parum 
capiunt,  et  inventoris  gloriam  iniquo  admodum  et 
inepto  modulo  metiuntur.  Ad  Harveium  enim  primo 
referendi  funt  tot  fugati  veterum  errores,  quibus  apud 
illos  mi  fer  e  impedita  fuit  aegrorum  adminiftratio  :  tum 
recentiorum  hominum  tot  inventa  ;  tot  partium  ani¬ 
malium,  tot  humorum,  natura,  ufus,  morbi,  remedia, 
felici  labore  indagata  et  detedta :  quae  quidem  omnia 
fanguinis  motu  fundata  funt ;  et  eo  fublato,  corruunt. 
Praeterea,  in  febribus,  morborum  nempe  frequentif- 
fimo  et  funeftiffimo  genere,  nonne  id  pro  fummo 
beneficio  ducendum  efi,  quod  primus  mortalium 
Harveius  et  periculi  et  falutis  fontem  declaravit ;  quem 
lemper  intentis  oculis  refpiciamus,  et  quo  judicium 
noftrum,  quo  metum  atque  fpem,  quo  medicamenta 
moderemur  ?  Id  denique  an  fatis  pro  magnitu¬ 
dine  fu  a  verbis  ullis  praedicari  poteft,  quod  quae  prifci 
audtores,  fol  a  experientia  freti,  de  corporis  affe&ibus 
fingulatim  tradiderunt •  quaeque  adeo  in  omni  quo¬ 
cunque 

cunque  morbo  confeftim  protulifie,  et  ad  multipli¬ 
cem  asgrorum  conditionem  falutariter  applicaffe,  feli¬ 
citatis  potius  erat  quam  prudentias  aut  confilii  cujufvis 
opus ;  ea  fere  omnia,  intelledfo  jam  Harveii  dog¬ 
mate,  fimul  clarifhme  perfpiciuntur,  et  caufis  tenentur 
luis :  tum  cognatione  quadam  inter  fe  conjunguntur, 
ac  fe  invicem  mutuis  luminibus  illuftrant  ?  Quo  Iit  ut 
artis  regulas  et  facilius  percipiamus,  et  memoria  firmius 
retineamus,  et  ad  aegrorum  res  tutius  ac  peritius  ac¬ 
commodemus.  Sed  quid  plura  difputo  ?  Per  univerfum 
difciplinae  noftrae  ambitum,  in  vitae  et  in  mortis  hifto- 
ria,  in  fanitatis  confervatione,  et  in  depulfione  mor¬ 
borum,  primas  ubique  partes  Harveii  dodfrina  tener. 
Ille  medicorum  veterum  obfervationibus  fcientiae  Ha¬ 
bilitatem  et  perfpicuitatem  addidit :  line  illo  nullum, 
ex  recentiorum  laboribus,  arti  accefiit  aut  accedet  in¬ 
crementum. 

Et  hoc  quidem  ego  perfuafum  habeo  ;  fi  in  rerum 
fato  effet  et  in  hominum  folertia,  ut  aliud  quoddam 
in  lucem  proferretur  naturas  artificium,  ad  corporis  hu¬ 
mani  moderationem  inftrudtum,  tam  valde  fimplex, 
tam  perpetuo  efficax,  tam  late  patens,  quam  quod 
ifte  rerum  inventor  et  humanae  potenti*  amplificator 
nobis  enunciavit  ;  tum  demum  fore  ut  noftra  ars, 
trepida  illa  quidem,  aliquando  licet  audax,  at  raro  lui 
omnino  fecura,  firmo  tandem  certoque  grefiu  incede¬ 
ret,  tam  a  metu  remota  quam  ab  audacia :  fore  tum 
ut  qui  eas  naturae  leges  in  corpore  fano  regendo  nove- 

rat,  ex  ifta  tanquam  fpecula  fcientias,  morbos  quoque 
corporis  perfpedos  haberet,  et  eofdem  tollendi  unicam 
iniret  atque  veram  viam.  Nunc  autem,  cum  ab  hoc 
faftigio  longe  multumque  abiit  medicin®  fortuna; 
cum  inter  eas  corporis  fani  vires,  de  quibus  aliquid 
fcientia  comprehenditur,  et  varias  morborum  formas, 
immenfum  interjedum  lit  et  obfcurum  prorfus 
intervallum ;  idcirco  alia  quadam  femita  infiftere 
oportet,  laboriofa  magis,  at  certe  tutiori  et  minime 
fallaci.  Ab  iplis  nimirum  morbis  incipiendum  eft  ; 
ut  qualem  pras  fe  faciem  finguli  ferant,  quo  curfu 
progrediantur,  quibus  rebus  aut  mitiores  fiant  aut  af- 
periores,  et  quo  demum  exitu  concludantur,  fedulo 
difpiciamus.  In  hoc  vero  genere  Sydenhamus  nofter, 
ficut  in  illo  altero  Harveius,  omnibus  omnium  aetatum 
medicis  palmam  fine  ulla  controverfia  praeripuit : 
Hippocrates  enim  quid  propriis  viribus  profecerit,  aut 
quantum  ex  aliis  defumpferit,  plane  nefqimus.  Imo 
parum  abfuit  quin  Sydenhamum  dixerim  eorum  fere 
omnium  qui  res  quafcunque  naturales  tradant,  max¬ 
imum  fe  philofophum  praebuifle.  Sive  enim  difficul¬ 
tates  expendas  quibufcum  in  variis  philofophite  ftudiis 
confligendum  eft,  live  ipforum  ftudiorum  frudum  at¬ 
que  utilitatem  ;  haud  facile  invenies  cui  in  utravis  ifta 
laude  Sydenhamum  pofthabeas  :  ipfum  licet  advoces 
in  partes  tuas  pneclarum  illum  virum  quo  adeo  fuper- 
bit  Britannia  noftra,  et  quem  omnes  fere  Europaa  po¬ 
puli  tanquam  philofophorum  principem  hodie  fufpi- 

ciunt.  Ille  quidem  in  otio  domeltico  conftitutus,  pro- 
pofiti  fui  arbiter,  temporum  fuorum  atque  rerum  cer¬ 
tus,  multa  qU&fivit,  multa  declaravit,  in  fabrica  mun¬ 
di  et  in  mathematicorum  notionibus,  fubtiliffima  fane 
et  magnificentiiTima.  Sydenhamus  autem,  humanifll- 
mus  ipfe  homo,  ad  homines  laborantes  aut  moribun¬ 
dos  repente  accerfitus,  quorum  itaque  vitae  quoquo- 
modo  confulere  oportuit,  non  de  morborum  naturis 
experimenta  legitima  inftituere  ;  inter  propinquorum 
lachrymas,  inter  uxorum  matrumque  voces  ac  vultus 
aegri  falutem  ab  eo  poftulantium,  inter  importunam  de¬ 
nique  nutricularum  garrulitatem,  univerfum  philoio- 
phiae  negotium  egregie  abfolvit.  Multas  enim  gravif- 
iimafque  leges  naturae,  de  re  obfcura  et  perturbata 
fatagentis,  de  corpore  fcilicet  humano  valetudinibus 
implicato,  primus  ille  perfpexit  et  interpretatus  eft. 
Tum  vero  hifce  fapienter  ufus,  artis  conftituit 
opera  praeftantifiirrta,  et  generis  humani  imperium 
in  naturam  fummis  beneficiis  protulit  atque  auxit : 
multis  enim  morbis,  atque  uni  ex  omnibus  longe 
atrocifiimo,  primus  ille  curationes  adhibuit  aptas 
et  falutares.  Suam  denique  obfervandi  curandi- 
que  rationem  libris  publicavit ;  quibus,  quod  in  ho¬ 
minum  fortuna  divinifiimum  femper  efi  judicatum, 
id  ille  in  perpetuum  obtinuit ;  nimirum  ut  plurimis 
vita;  fit  et  falutis  auditor.  I  nunc ;  et  fiderum  mo¬ 
menta,  et  lucis  colores,  et  geometrarum  infinitates 
commemora.  Sunt  quidem  ifthaec  forte  fplendidiora : 
efie  vero  majoris  aut  animi  aut  ingenii  argumenta, 

haud  temere  concedendum  eft  :  meliora  efte  et  laude 
digniora,  ftrenue  negandum. 

Horum  jam  triumvirorum  unumquemque,  Lina- 
crum  fcilicet,  Harveium,  atque  Sydenhamum,  tan- 
quam  principem  aliquem  ac  parentem  civitatis  noftras, 
videre  videor  ad  fe  convocare,  et  ex  univerfo  populo 
noftro  libi  deligere,  coetum  quendam  proprium  illuf- 
trillimorum  hominum ;  quorum  nunc  meritis  rite  de- 
lignandis  neque  mea  vox  neque  otium  veftrum  fuf- 
ficeret.  Quanam  enim  dicendi  copia  tot  rerum,  tot 
perfonarum  magnitudinem  attingere  ?  animas  tot 
egregias  deorum  ordinibus  adfcribere  ?  in  Linacri  con- 
fuetudinem  receptos  Caium,  Gulftonum,  Hameium, 
Haleum  celebrare  ?  adjundtos  Harveio  comites  GliiJo— 
num,  Whartonum,  Willilium,  Lowerum  exprimere  ? 
cum  Sydenhamo  difputantes  Mortonum,  Radclivium, 
Freindum  inducere  ?  Te  enim,  Richarde  Mead,  ne  in¬ 
tra  hujufmod  i  confortionem  aliquam  includaris,  prohi¬ 
bet  virtutum  tuarum  atque  laudum  excellens  ampli¬ 
tudo.  In  te  quidem  nihil  eorum  delideraret  Linacrus 
qu®  ipfe  olim  tam  fideli  ftudio  complexus,  tam  per¬ 
tinaci  labore  confecutus  eft  :  non  veterum  medicorum 
notitiam  ;  non  Latini  fermonis  integritatem.  Id  eti- 
am  admiratione  fu  a  et  fere  invidia  dignum  judicaret, 
te,  cum  in  tantum  Latinitatis  ufum  deveniftes,  efte 
tamen  inter  fummos  patrise  quoque  lingu®  artifices  ni¬ 
tore  ac  puritate  proculdubio  numerandum.  Verum 
neque  Harveius  quemquam,  inter  annalium  noftro- 

rum  heroas,  ataicum  libi  optaret  aut  famae  focium, 
te  potiorem  :  qui  adeo  folitus  es,  in  longiffimo  tuo 
medendi  ufu,  difficiles  rerum  aditus  illius  lumineHuf- 
trare  atque  aliis  aperire  :  qui  tot  illi  morborum  facies, 
medicamentorum  effedtus,  aegrorum  difcrimina  narrare 
poteris,  quae  omnia,  illius  inventorum  ope,  tu  fedato  illo 
tuo  et  expedito  judicio  foius  inteilixilfi,  providifti, 
fuperafli  ?  Sydenhamus  denique  quantum  tibi  honorem, 
quantas  gratias  habere  fe  profiteretur  ;  quod  eodem  quo 
ille  animi  candore,  eadem  experiundi  et  difcendi  pati¬ 
entia  in  arte  noftra  femper  verfatus,  errores  forte  ab 
illo,  et  aliquando  etiam  a  te  ipfo  admiffos,  ingenue 
patefeceris,  fapienter  emendaveris  ?  quod  morborum 
caufas  illi  ignoratas  fagaci  animo  comprehenderis  ; 
curationes  illi  defperatas  felici  opere  abfolveris  ?  quod 
denique,  licet  peritifiimus  effies  fubtiliorum  illarum 
rationum  qu^  a  corpufculorum  figuris,  fibrarum  viri¬ 
bus,  humorum  impulfu,  petendae  funt  ;  hanc  tamen 
hypothefin  tuam,  utcunque  pulchram  ac  placentem, 
ne  unquam  asgrotorunr  rebus  fe  nimis  infereret,  fpec- 
tata  animi  moderatione  retinueris  ?  Quas  cum  ita  ef- 
fent,  cum  tot  tantasque  dotes  in  te  confluxiffient,  fa¬ 
tale  quidem  erat  ut  ad  artis  noffias  principatum  brevi 
pertenderes ;  utque  illo  potireris  et  per  plures  annos 
produdto,  et  amplioribus  fortunas  donis  cumulato, 
quam  ulli  unquam  alii  apud  nos  contigerit.  Quanto 
autem  animo,  quam  fplendido  plane  et  liberali  con- 
filio,  opibus  illis  frui  noveris,  nunc  quidem  viget  in 

tuorum  memoria :  fed  apud  alios  vereor  profeCto  ne, 
id  quale  fuit  fi  verbis  figurare  poffem,  ipfa  fibi  fidem- 
abrogaret  oratio.  Fuit  enim  domus  tua  communis 
eorum  fedes  hofpitalis,  quicunque  in  literis,  in  philo- 
fophia,  in  artibus  ingenuis,  vel  delectationem  fuam 
quaererent,  vel  induftriam  collocarent.  Ibi  de  facris 
hifce  tuendis  quotidie  fere  confultum  eft.  ibi  incoepta 
fua  et  laborum  rudimenta  fingularum  difcipiinarum 
principes  judicio  tuo  probare  foliti  funt.  Neque  intra 
patrice  fines  fubftitit  tua  haec  literarum  tutela,  literatos 
erga  viros  perpetua  haec  et  fida  amicitia ;  tametfi 
per  quadraginta  prope  annos  quodcunque  perfecerunt 
hujufmodi  opus  utilius  fplendidiufque  Britanni  homi¬ 
nes,  id  fere  vel  primo  moverit  auCtoritas  tua,  vel  di¬ 
rexerit  animadverfio,  vel  ornaverit  fupellex  literaria, 
vel  denique  fuftentarit  et  ad  exitum  pertulerit  muni¬ 
ficentia.  Quinetiam  te,  quamvis  privatum  hominem 
et  ab  honorum  ambitione  remotum,  univerfa  tamen 
Europa  certiffimum  in  hac  state  literarum  praefidium 
agnovit  quidem  et  libenter  praedicavit.  Inde  cum  re¬ 
gibus  exteris  epiftolarum  tibi  munerumque  commer¬ 
cium  :  inde  tot  atque  tanti  advenae  tecum  hofpitio 
conjunCti.  adeo  ut  fi  quem  forte  peregrinum  homi¬ 
nem  eruditionis  aut  ingenii  laude  infignem  in  hac 
omnium  maxima  frequentiffimaque  urbe  diverfari  fa¬ 
ma  eftet,  tuorum  familiarium  dubitaret  nemo  quin 
eum  brevi  falutare  poffet  et  coram  congredi  in  domo 
tua.  Ifti  eam  celebritati  unum  quidem  fatis  commen- 

dafiet  Mufeum  illud  tuum  •  quod,  Mulis  iplis  dig¬ 
num  Gratiifque  templum,  librorum  lecfiffima  copia, 
codicibus  vetuftis,  pidturarum  etiam  lignorumque  pul¬ 
chritudine,  atque  omni  antiquitatis  elegantia  inflrux- 
eras.  Majorem  vero  commendationem  mores  attule¬ 
runt  tui ;  dum  in  tota  confuetudine  tua  viri  haud  du- 
bie  magni  ipecies  eluceret :  in  didtis  et  in  fadfis  gravi¬ 
tas  :  fermones  eruditi,  decora  quadam  hilaritate  tem¬ 
perati,  et  prudentia  rerum  utiles,  et  hominum  fupe- 
riori  aetate  illuftrium  mentionem  jucundillimam  infe¬ 
rentes  :  in  fcriptorum  meritis  dignofcendis  judicium 
fanum,  verum,  magniloquae  veterum  limplicitatis 
amans,  et  ab  omni  adedlatione  atque  fuco  alienum  : 
imprimis  vero  lingularis  quaedam  ac  praedans  naturae 
bonitas  in  animo  magno  et  elato  confpicua.  Haec  au¬ 
tem,  tametti  ex  ea  profedta  lit  univerfa  quidem  vitae 
tuae  ratio,  tamen  apud  ordinem  tuum  et  inter  medi¬ 
corum  operum  focios  quam  maxime  apparuit :  ubi 
nullum  unquam  in  te  delideratum  eft,  aut  erga 
aequales  tuos,  fraterni  animi  teflimonium  ;  aut  erga 
juniores,  paterni.  Quod  li  in  illo  ccetu  eorum  qui  jam 
vixerunt,  fuperftes  lit  aliquis  conditionis  humans 
fenfus  et  notitia  ;  credo  equidem  te  veteri  illa  benevo¬ 
lentia  res  noftras  adhuc  prolequi  :  diei  hujufce  caere¬ 
moniae,  recordationi  huic  ingentium  virorum,  faven¬ 
tem  adefle  ;  eique  afpirare  tanquam  faci  cuidam  vir¬ 
tutis  minorum  animis  fludiifque  admotae  :  placido  de¬ 
nique  ac  laeto  lumine  hunc  medicinae  flatum  confpi- 

cere,  et  Linacri  rempublicam  eo  principe,  iis  patri¬ 
bus,  incolumem  :  quorum  nonnullos  fandtiflirftarum 
vinculis  neceflitudinum,  plerofque  quidem  conjlanti 
amicitias  et  venerationis  cultu,  tibi  adjun&os  jamdudurn 
videras ;  iifdem  quoque  artibus  florentes  quas  te,  me¬ 
dicorum  maxime,  hominum  beneficentiflime,  ad  tan¬ 
ta  fortunas  atque  famae  ornamenta  provexerunt,  et  in 
hoc  virtutis  templo  aeternitati  confecrarunt. 

Erratum.  P.  1.  n.  7,  proprior — lege  propior. 


